Bosnia gogoratuz hasiko da Donostiako Giza Eskubideen zinemaldiak | Zinema | Pantaila handian\nYou are here: Home ∼ 2014 ∼ March ∼ 15 ∼ Bosnia gogoratuz hasiko da Donostiako Giza Eskubideen zinemaldiak\nHiru aste besterik ez dira falta Donostiako Giza Eskubideen zinemaldia hasteko eta aperitifa moduan emango dituzten film batzuk iragarri dituzte jada. Apirilaren 4an XII. edizioari hasiera emateko duela 20 urte pil-pilean zegoen gerra bat gogora ekarri nahi dute. Hortaz gain, Gipuzkoan filmatutako bi pelikula erakutsiko dira. Eta bidai filmikoa egingo dute Nikaragua, Errusia, Italia, India, Argentina eta Poloniaraino apirilaren 11rarte.\nSundance eta Sarajevoko zinemaldieetan arrakasta izan ondoren, Donostikoaz zabalduko du “Circles“ koprodukzio europearrak. Bosniako gerran hiru soldadu bosnioserbiarrak Haris bosniako, musulmandar bat jipoitzen ari dira. Markok, beste soldadu bosnioserbiarrak ikusiko ditu eta musulmadarren defentsan aterako da. Orduan hiruek Marko soldadua hiltzeraino jipoituko dute. Hilketa horren ondorioak 15 urte beranduago bizi dira oraindik, bai Bosnian eta baita Alemanian, musulmanak babesa hartu duen herrian. Alemania, Serbia, Frantzia, Kroazia eta Esloveniaren parte hartzea izan du Srdan Golubovicek zuzendutako filmak. Jugoslavia Ohia: Iragan Tematiaren Zama lelopean emango da.\nZinemaldian gainera Gipuzkoan egindako bi lanak emango dira. Batean, Juanmi Gutierrez dokumentalista ezagunak begirada okupa mugimenduan jarri du eta lan berria aurkeztuko digu zinemaldian. “Ateak Zabalduz” estreinekoz emango da. Gutierrezek eginaren poderioz ikasi badu, Ander Iriarte Catalunyako ESCAC eskolan sortu da. Oiartzungo herria indarkeriarekin duen lotura arakatu nahi izan du “Echevarritaik Etxebarriara” dokumentalean. Gipuzkoan egindako bigarren pelikula hua Zinemaldian Indarkeriaren oihartzunak sailean kokatu dute.\nHoriekin batera eta hainbat aipuen pean, hiru kontinenteetatik etorritako filmak. Patente Farmazeutikoak, Duitasunez hiltzeko Eskubidea eta Bizitzeko Organoen Merkatu Beltza izenburupean, India, Italia eta Kanadatik etorritako fikziozko filmak eta dokumentalak emango dira. Argentinako pelikula baten bitartez Patriarkatua eta Genero Identitatea arakatuko dira, Pussy Rioten fenomenoa ere aztertzeko aukera ere izango da eta Iraultza Sandinistaren oihartzunak ikusteko hirugarren film luze bat.\nAipatzekoa ere, Andrzej Wadja zuzendari poloniar beteranoaren azken lana emango dutela. Solidarnosk sindikatuaren burua, Lech Walesa gerora Poloniako presidente izandakoaren biopic-a egin du, aldi berean, erregimen baten gainbehera ekarri du gogora “Walesa“ filmean. Aurreratu diren film guztiak esteka honetan dituzue ikusgai: http://www.cineyderechoshumanos.com/2014/index.php\nHortaz gain,”Emakumea. Denok gara horietako bat” Francisco Magallónen argazki erakusketa izango da ikusgai Aieten. Eta zinemaldia hasi baino lehen “Ilusiotik sorkuntzara. Gai sozialei buruzko proiektu dokumentalak garatzeko tailerra” emango du Oskar Tejedor gidoilari eta zuzendariak Ganora Filmak elkarteak antolatuta.\nPosted in Zinema jaialdiak Tagged Ander Iriarte, Andrezj Wadja, Ateak Zabalduz, Circles/Krugovi, Dylan Mohan Gray, Echevarriatik Etxeberriara, El Bumbún, Fernando Bermúdez, Fire in the Blood, Juanmi Gutiérrez, Laura Astorga Carrera, Miele, Princesas Rojas, Pussy Riot: A Punk Prayer, Ric Esther Bientstock, Srdan Golubovic, Tales From the Organ Trade, Valeria Golino, Wales


kritiken hemeroteka » Lehena, zubia eta oraina\n« Testu klasikoen bilduma | Bizitzaren mugak »\nHiru arkuko zubia / Ismail Kadare (Juan Mari Arzallus) / Elkar, 1994\nLehena, zubia eta oraina Juan Luis Zabala / Euskaldunon Egunkaria, 1994-11-06\nOharkabean ikusi ohi ditugu gaur egun zubi zaharrak edozein ibairen gainean. Ardurarik gabe zapaltzen ditugu, lur zabala zapalduko bagenu bezalaxe, zubiaren misterioa eta edertasuna dastatu gabe. Baina zubi zahar orok bere historia eta istorioak gordetzen ditu isilean, ia inork ez gogoratzen eta ez kontatzen dituenak, baina xarmaz beteak gehienak, Ismail Kadare idazle albaniarrak liburu honetan eskaintzen dizkigunak bezala.\nGaur egun autobideak, abiadura handiko trenak edota urtegiak bezala, Erdi Aroan ibai gaineko zubiak sekulako susmo gaizto, errezelo, desadostasun, istilu, borroka, mehatxu eta beldurren iturburu izan zitezkeen. Eta gaur egun autobideen, abiadura handiko trenen edota urtegien eraikuntzan bezala, zubien eraikuntzan jendea hiltzen zen garai hartan. Hori bai, batzuetan modu benetan liluragarrietan, Ismail Kadarek eleberri honetan kontatzen digun kasuan bezala.\nZubiko lanen obramaisuak Gjon abadeari modu nahasian adierazten dion gisan, mundu berri baten eredu eta tresna da zubia, otomanoek Albania Asia bihurtuko ote duten beldurrak ikaraturik duen Gjon abadeak gero eta susmo ilunagoz ikusten duen mundu berri eta anker baten sinboloa.\nKontaketa plastikoa da ia-ia Ismail Kadarerena, irudi eder eta indartsuz hornitua, Luis Astrainek azalerako egindako koadroak erakusten diguna kasu. Magia berezi batez, leuntasun gozo batez lotzen ditu gainera Kadarek irudiok, eta, leuntasun gozo horri esker, ia-ia oharkabean barneratzen da irakurlea garai historiko jakin baten gatazkagune nagusien ingurukoak diren baina funtsean gaur egungo munduarekin ere zerikusi zuzena duten galderen zurrunbiloan.\nJuan Mari Arzallusek itzulitako “Hiru arkuko zubia” dugu Kadareren lehen eleberri euskaratua. Euskara bizi eta gihartsua darabil Arzallusek, oinarri-oinarrian herri euskara izanik batasunaren premiei ederki erantzuten diena.\nItzulpena denik ere ia-ia antzematen ez den itzulpena da hau, bizi-bizi eta jariakortasunez irakurtzeko modukoa. Txukuna eta harrigarria henetan goiaztarraren lana.


kritiken hemeroteka » Mikrotasuna\n« Bizi desengainuak | Mamua galdekatzeaz »\nUdaberria sutan / Joxemari Iturralde / Pamiela, 2021\nMikrotasuna Nagore Fernandez / Berria, 2021-11-28\nHaikuek literatura japoniarrean dute jatorria. Laburtasunak definitzen ditu: hiru bertso lerroko konposizioak dira, eta gehienez ere hamazazpi silabaz osatuta egon daitezke, bost-zazpi-bost hurrenkeran, hain zuzen. Hamazazpi silaba unibertso oso baterako, errealitate bakar bat deskribatzeko, iritzi bat emateko. Joxemari Iturraldek istorio bat ez, ezpada ia ehun ehundu ditu bere azken poesia antologian: Udaberria sutan (Ia ehun haiku). Antologia diot, Iturraldek jada idatzita duen Mila haiku eta bat gehiago – Mil y un haikus obra elebidunetik jaio baita azken hau. Eta idazleak argi dio: “Nik idazten ditudan haikuek tradizio japoniarrean oinarritzen diren funtsezko hiru arauak betetzen dituzte”. Bost-zazpi-bost hurrenkera metrikoa jarraitzeaz batera, konposizioek ez dute errimarik, eta guztiak biltzen dira motibo baten inguruan: kigo, urtaro-hitza. Azken hau askatasunez ulertu da lanean, eta urtaroak ez ezik, naturarekin zerikusia dutenak ere bildu dira multzo honetan. Horrela bada, irakurleak ez du aurkituko urdinez jantzitako neskatxarik orriotan, kolore anitzeko udaberriak baizik, berdeagoak, arreak, gorri-biziak eta beltzak, sutan direnak, eta duela asko itzali direnak, joandakoak.\nErrimarik gabeko poema hiperlaburrak direla zehaztu dugu gorago, baina errimarik ez izateak ez du esan nahi, inondik ere, erritmorik ez dutenik. Guztiz konposizio biziak aurkituko ditu irakurleak, eta bisualak: haiku bakoitzak irudi bat eskaini dit, argazki edo pintura erakusketa batean egongo banintz bezala, koadroak eta argazkiak irakurri ditut etengabe. Batzuk (mordo bat, ausartuko naiz esatera) kontrastez eraiki ditu Iturraldek: lehen bi bertso lerroek egoera dakarte; azkenengoak aurreko guztiaren antitesia. Besteetan, deskriptiboak dira guztiz: lehenengo bietan ingurumaria deskribatzen da; hirugarrenean, definizio bat bailitzan, aurreko lerroetako azalpenari dagokion kontzeptua. Badira haiku nahiko metaliterario-metapoetikoak ere, gutxiengoa diren arren. Tropoz, sinboloz eta konparazioz jositako obra honek, baina, aurrez aurre jartzen ditu maiz protagonista nagusiak: “zu” dioen ni poetikoa eta natura. Bi-biek loturak eraikitzen dituzte, eta bidean nostalgiko begiratzen diote bigarren pertsona gramatikalari, joandakoak, urrun dagoenak, galdutakoak, ahaztutakoak duen begiradatik eta tonutik dihardute. Alde horretatik, nahiz eta paleta guztiaren polikromia aprobetxatu, idazleak kolore pastelen aldeko hautua egin duela iruditu zait, itzalitako ñabardurekin, itzalitako gomutekin.\nNarratibitatea deitzen den horretatik oso urrun dauden arren, Iturraldek bildu dituen haikuek asko dute mikroipuinetatik, genero hiperlabur horretatik. Mikro-ak dira idazlearen proposamen poetikoak, mikrofikzioak, mikroerrealitateak, mikropoemak. Testuak zenbat eta laburragoak izan, hainbat eta handiagoa izaten da irakurleari eskatzen zaion konpromisoa. “Espektatiben horizontea”, esango lukete harreraren teoria maite dutenek. “Hutsuneak bete”, irakasle tradizionalenek. Guztiarekin ere, askatasuna dakarte idazlearen hitzek; imajinatzeko eta jolasteko askatasuna.


Bahía de Bizkaia Gas (BBG) - Seguridad KIMIKA Informazioa eta Segurtasuna\nGas seguruena zure etxera itsasotik iristen da\nBahía de Bizkaia Gas (BBG) enpresa Bilboko Portuko instalazioetan kokatzen da, Zierbena udalerrian, eta gas natural likidotua (GNL) birgasifikatzen aritzen da.\nBahía de Bizkaia Gas enpresak, Euskadiko ekonomiaren enpresa ekarle gisa, Euskadiri eta mugakideak diren lurraldeei gas naturalaren hornikuntza bermatzeko eginkizuna du, Espainiako gas sistemaren hornikuntza dibertsifikatzen laguntzearekin eta Euskadiren eta Iberiar Penintsularen kokalekua gas sistema espainiarraren eta europarraren gune estrategiko gisa finkatzearekin batera.\nMundu osotik metano-ontzietan datorren GNL deskargatu eta gas natural bihurtzen dugu, etxeko kontsumorako, merkataritzako eta industriako kontsumorako edota energia elektrikoa sortzeko. Gasa jaso, biltegiratu eta birgasifikatzeko egitekoa funtsezkoa da energia-hornikuntza bermatzeko.\nGaur egun, 450.000 m3 biltegiratzeko ahalmena dugu, 150.000 m3-ko hiru tanketan banatuta; orduko 800.000 Nm3-ko igortze-ahalmena (metro kubiko normalak, orduko), eta metano-ontziak hartzeko gehienez 270.000 m3-ko ahalmeneko pantalana.\nBahía de Bizkaia Gas-k 840/2015 EDko eskakizunak betetzen ditu; hots, Europar Batasunean segurtasun-maila handiena. Instalazioaren larrialdiko planak Eusko Jaurlaritzarekin koordinatu dira, Segurtasun Txostena emanda. Horri buruzko informazio osoa Larrialdiak Artatzeko Zuzendaritzaren web gunean kontsulta daiteke.\nInstalaziora azken bisita 2021/06/23an egin zen. Horri buruzko informazio gehiago eskuratzeko, jarri harremanetan Ekonomia Garapen eta Azpiegituretako Sailarekin.\n94 636 60 20\nPunta Ceballos 2 48508 Zierbena (Bizkaia)\nBahía de Bizkaia Gas enpresan Gas Natural Likidotua erabiltzen da, GNL deitu ohi zaiona. Gas-fasean aldatzen da erregai bezala erabilia izan dadin banatzeko. Hori dela-eta, neurri bereziak hartu behar dira substantziaren ezaugarriak medio. Hauek dira gerta daitezkeen aurkako efektuak:\nErradiazio termikoa sutearen kasuan. 1. eta 2. mailako erredurak.\nInstalazioaren istripu-hipotesietan ez da biztanleriarenganako kalterik aurreikusten. Istripu baten kasuan, egoera larria sortuz gero, inguruko enpresei informazioa emango zaie Bilboko Portuko Larrialdien Kontrol Zentroaren bitartez. Segurtasunean, bi zona ditugu beti: ZI (Esku hartzeko Zona) eta ZA (Alerta Zona). Jakizu hemen gehiago espazio horien inguruan:\nInformazio gehiago nahi izanez gero, jarraitu beti 112ren argibideak.\nESERGUI-AVIA izan da urteko Gipuzkoako Enpresa bezala saritua\nAzaroko larrialdi kimikoetako simulazioak prest daude Bilboko Portuan, Lantaronen eta Hernanin


Santa Claus eta Snow Maiden poema 3, 4-5 eta 6-7 urte bitartekoentzat. Santa Claus urte berriari buruzko poema labur eta dibertigarriak\nSanta Claus poema New Year 3, 4-5 eta 6-7 urte bitarteko haurrentzat. Santa Claus eta Snow Maiden inguruan haurtzaindegi berriei buruzko dibertigarri eta laburra\nNola jolasten ari diren haurrak ikustean, New Year-en poemak Santa Claus kontu handiz esateko. Esker oneko dohaintzari esker, umeek arau bakoitza lerro bakoitza deuseztatzen dute. Gero, besteei begiratzen diete begiak, gurasoei, hezitzaileei eta alderdiaren gonbidatu garrantzitsuenak entzuteko. Bai, plazerrek poemak ematen dituztenean, mamuen poza muga ez da. Baina askotan memorizatzeko prozesua denbora luzez irauten du eta arazoak sortzen ditu. Nola izan nahi al duzu une honetan? Nola lagundu haurren errima lerro berriak konkistatzeko? Nola poesiaz ohartzen gara eta memorizatzeko prozesua erraztu?\nLehenik eta behin, Aita Frost eta Snow Maiden bertsoak aukeratuta egon behar dira, irakurlearen adina kontuan hartuta. 3 urte, 4-5 eta 6-7 urte bitarteko haurrak guztiz bestelako lanak dira. Haurrak lehenbailehen aste bat ikasten hasiko dira. Eta 1. eta 2. mailako ikasleei poema anbiziotsu eta semantikoak aukeratu beharko lirateke.\nBigarrenik, bertso, hitz eta ekintza guztiek umeari eta ulergarria izan behar lukete. Zalantzarik gabe, Santa Clausek mutilek ez dut ulertzen duten lerroen gustuko izango.\nHirugarrenik, bertso dibertigarri labur bat ere ikasten du une egokian aukeratzea. Ume nekatuta eta goseak seguruenik ez du estrofa bakar bat errepikatuko, nolanahi ere gogorra nire ama saiatu zen.\nLaugarrenik, utzi "espezialista" aukerara. Lehen hezkuntzako eta lehen hezkuntzako adineko haurrei dagokienez, Santa Clauseko poema errezitatzea gertakaririk garrantzitsuena eta zirraragarria da neguko jaietan. Haurrak aukeratzen ditu berak irakurtzen dituen poemetatik urtebetetzea aitonarik garrantzitsuenak ikasi ahal izateko. Agian elurrezko panpina bati buruz edo New Year serpentine distiratsu bati buruz ... zalantzarik gabe ez da erabakitzeko!\nSanta Claus-en bertsioa aukeratuz, kontuan hartu aholku garrantzitsuak eta gure bildumarik onena erabili. Seme-alaben Urte Berriko bertsoak bakarrik ikasi ahal izateko arrakasta handia izango da!\nSanta Clausentzako 3 urteko errimak laburrak\nAiton Frost oso gustuko du, haurrek abesten, abestu dantzak eta laburreko errimak kontatzea. Zenbait izugarri atsegina eta ukiezina izateagatik, zorionez opariak eskaintzen ditu: norentzat dira autoak, panpinak, zein gozokiak eta gingerbreadoak diren. Baina itxarondako gonbidatua harritzeko, gogor saiatu behar da, produktua bihotzetik ikastea eta kontu handiz adieraztea. Errimako ipuin laburrak 3 urte bitarteko umeentzako Santa Claus gure orrian aukeratu! Kalean Aiton Frost inguratuta dago, Hoarfrost urki adarretan sakabanatuta; Bidean ibiltzen da, bere bizarra White-rekin botatzen du, Stamps bere oinez, crack bakarrik doa.\nFur coat, kapela, eskularruak. Eseri sudurrean. Beard eta sudur gorri bat - Aitona Frost da.\nOpariak ditu bere poltsan, Eta bere armarria - Gerri distiratsua. Zuhaitzaren argiak piztu zituen, roller mendi batetik paseo bat hartuko du. Oporretarako abentura berri bat ekarri digu! Nor da hau? Santa Claus!\nNor etorri zen? Zer ekarri zuen? Badakigu: Santa Claus, Santa Claus, Beard batekin, gure gonbidatu maitea da. Zuhaitz bat argituko du guretzat, Sing gurekin.\nSanta Claus poema ederra 4-5 urte bitarteko semeentzat\nHaurrak 4-5 urtez ere atsegin handiz sinesten dute Santa Claus-en eta helduak zain daude, haurrek bezala. Baina, aldi berean, hobeto prestatu ahal izango dute bere bisita egiteko: eskuz egindako artikulu dotoreak egin, gurasoek Gabonetako zuhaitza apaindu, abesti dibertigarri bat edo bertso eder bat ikasi. Gazteek ez bezala, Urteberri bezperan ez dute lo egiten, baina bihotz-bihotzez gonbidatuaren zain daude. Begietara begiratzeko, ukitu bizar bikainari, 4-5 urte bitarteko haurrentzako Santa Claus bertso ederra irakurri eta opari luze itxarotea eskuratu nahi duzu. Old Aiton Frost Bizar zuri batekin. Zer ekarri zien haurrei Urteberri bezpera? Poltsa handi bat ekarri nuen, jostailuetan, liburuetan, Let them meet - New Year's kids onak!\nNor da Santa Claus? Galdera erantzutea Aiton hau dibertigarria da bizar zuri luze batekin. Txiste desberdin asko daki eta mutilekin jokatzen du eta aitonak narritadura oso gorria du. Hori da gure aitonaren izeba Frost.\nOh, Frost, sudur gorria, ez dakit. Eta zu, Santa Claus, pozik betetzen zara. Oh, Frost, sudurra gorria, Abestia abesten dugu Eta dantza biribil batean. Haurrak gonbidatzen ditugu. Oh, Frost, sudur gorria, Bei zure eskuaren ahurrean indartsuagoa da, eta dibertigarri dugu Feet dantza.\n- Aitonak Frost Frost, alargun al zaude? Aiton Frost Frost, eraman boligrafoak. Ez dut beldurrik Frosteraino, ez zara gaiztoa, estutu egiten zaitut, eseri zaitez nirekin!\nSanta Clausentzako poema interesgarriak 6-7 urte bitartekoentzat\nAita Frosten haurrei buruzko olerkiak ugari eta oso ezberdinak dira: elur-elurrez betetako elurretan, elur malkorrei eta elur malutaz beteriko elurrez estalirik, izotz izozteak eta elurte zaratatsuak, neguko entretenimendu aktiboak eta jai magikoak. Grandfather Frost-en poema edozein 6-7 urte bitarteko haurrentzat interesgarri eta ezohikoa da. Haurtzaroan poeta edo klasikoen garaiko poema pare bat ikasi, eskola-oporretako bat egin eta Moroz zaharrak errespetatu. - Nor da beroki bero adimendun bat jantzita, Bizar zuri luze batekin, Urte berrian bisitatzen da, Eta ilehoria, eta grisa? Jotzen du gurekin, dantzak, berarekin, eta oporrak dibertigarriak dira! - Santa Claus gonbidatu garrantzitsuenen zuhaitzean!\nOh, zer ona, ona Santa Claus! Eguberrietako zuhaitz bat oporretan. Argiak flash, Red, blue, Good for us, fir-tree, Have fun with you! Gabonetako zuhaitza garbitu dugu jai jantzi batean. Adarretan argia Animatu alea. Edonork Gabonetako zuhaitza Splyashet utzi eta abestu, Dute elkarrekin Urte Berrira ospatuko dugu!\nBasoko Aita Frosten ibilaldi bat egin zen Astigarrak eta urkiak igaro ziren, Glades iragana, iraganeko zurrumurruak, zortzi egunetan basoan zehar ibili zen. Basoan zehar joan zen, Gabonetako zuhaitzak aleak zituela. Gauean, urtebetera ekarriko dituzte haurrentzat.\nElurrak edonon, etxeko elurretan - Negua ekarri zuen. Azkar hurbildu zen, zezenketak ekarri zituen. Egunsentian eguerdian Negarrez entzuten dira zezenak. Santa Claus, txikia den bezala, dantzak atzealdean. Eta ni ere bai, beraz, dantzan elurretan.\nSanta Claus eta Snow Maiden inguruko klasikoen olerkiak\nHaur hezkuntzako eta urteroko ikasketekin, neguari, urteberriari, Gabonetako zuhaitzari eta opariari buruzko bertso laburren eta laburrena ikasi dezakezu. 9 urte baino gehiagoko umeak klasikoko olerkien arreta hobeak dira Santa Claus eta Snow Maiden inguruan. Karaktereen izaera, naturaren handitasuna, neguko fenomenoen edertasuna, familiaren arratsaldeen berotasuna eta benetako jaiaren magia deskribatzen dituzte. Poeta errusiarrak gloriaz arduratu ziren, gaur egungo haurrei Santa Claus eta Snow Maiden-en poema eder eta atseginak irakur ditzaten. Oso laster Urte berria! Bisitaldi batean, Santa Claus etorriko da, Itxaron Snowman beste bat; Animaliak lanpetuta daude gaur egun: Druzhno Gabonetako zuhaitzak apaintzen: Orratz berdeak zintzilikatu jostailuak, Serpentina, crackers. Kind Aitona Frost Opariak guztiak Misha ekarri zuten - eztia eta tartean, A chanterelle - botak. Urtxintxak - fruitu lehorrak, perretxikoak, russules: Amona Yage - sneakers, Apple eta hiru azenarioak. Otsoa oporretara iritsi zen, baina azterketa gainditu zuen. Gaur egun otsoaren astrologoa da. Gloria grisera, ohorea! Zoriontsu Urtea, haurrak! Denbora altua izaten den bitartean, Animaliak dantzatu eta abestu. Lagun guztiak gonbidatuta daude.\nAita Frost gure lorategira heldu zen. Aita Frostek seme-alabak deitu zituen. Bizarra kotoizko artilea bezain zuria da, eta opari poltsa batekin. Aita Frostek esan zuen: - Mutilak! Beno, nork poema irakurriko du? Lorategian bertsoak irakatsi genituen: irakatsi nuen, eta nire anaia irakatsi nuen. Berehala salto egin genuen - Salto egin nuen eta salto egin zuen. "Hartza eroriz lurrean!" - Bat, bi, hiru, lau, bost ... - Teddy bear paw bat bota. - Bunny atera zen paseo batez. - Bat-batean, ehiztaria agortu egiten da. Oraindik ere ez zait utziko. Zuzenean bunny jotzen du - Ongi dagoelako! Eta poema triste hauek irakurtzen dugun bitartean, Mutil guztiek barre egin zuten: - Ha-ha-ha eta chi-hee-hee. Eta aitonaren barrea erortzen zen bizarra. Beraz, utzi egin zigun. Zentzugabekeria!\nNire anaia (overgrew me zuen) denek malkoak ekartzen ditu. Esan zidan Santa Claus ez dela Santa Claus! Esan zidan: - Ez ezazu sinesten! Baina orduan atea ireki zen, eta bat-batean ikusten dut - Aitona sartzen da. Bizar batekin zuen, ardi-armarria jantzita dago, Tulup heels! Esaten du: - Zuhaitz bat non? Baina haurrek benetan lo egin? Zilarrezko Sackezko Stand handiekin, Elurra hautseztatuta, Aulki basati batean. Eta anaia zaharragoa Malenka isilka: - Bai, hau da gure bizilaguna! Nola ez duzu ikusi: sudurra bezalakoa da! Eta eskuak eta bizkarrak! Erantzun nion: - Beno, orduan! Eta nire amonaren itxura duzu, baina ez zara bera!\nSanta Clausen inguruko garaiko bertso berriak\nNeguko poesia irakurtzea oso interesgarria da hotzetan eta udako beroetan. Memoria zabaltzen du elur malutak, kukurutxo lodi eta usaintsuak, aurrez aurre opor atseginak. Lan horien izaera oso anitza da: komikia, eta lirikoa, dramatikoa eta alaia. Urte berriko olerkiak arreta handiz orekatu eta eguneroko kezkak dira. Haien artean leku hoberena haurrentzako Santa Claus inguruko garaiko bertso berriek okupatzen dute. Haurrak dira eta umeak eta nerabeak plazer ikasten dituzte matineesoko umeentzako, eskolako oporrei eta familia arratsaldez. Grandfather Frost-en garaikurreko bertso berrienak gure hautaketan irakurri. Nor da haria, bizarra, ehunka opariak ekarri dizkigu? Mutil guztiek ezagutzen dute: Aitona Frost! Botak eta gorrizko armarria, zaku bat hartu nuen sledge handi batetik, - Aita Frost festa etorri zen, alaia izan dadin! Luze ibili ondoren, eseri eta arnasa hartu! Urte Berri On! Zorionak bihotzetik!\nGure Frost bezala, bizar bat dago (Bai, bai, bai bizar hori bezalakoa). Gure Frost bezala. Hemen sudur gorri bat dago (Bai, bai, hau da, sudur gorri hori), gure Frost bezala. Hona hemen botak (Bai, bai, bai). hala nola valenki) Santa Claus, ehun urte daramazu! Eta shalish txikia!\nGure leihoek Santa Claus zuriak margotu zituzten. Snow poloa jantzi zuen, lorategia elurrez estali zuen. Ez dugu elurrarekin erabiltzen, sudurra ezkutatzen dugu ezkutuan? Biak atera eta oihukatuko ditugu: - Kaixo, Aita Frost! Ibiltzen gara, dibertitu! Sledge light - hasieran! Nor izango da txori bat bezala presarik? Nork zuzentzen du zuzenean elurra? Elurra artilezko kotoi baino fluffy baino bigunagoa da, astindu ezazu, exekutatu. Mutiko dibertigarriak gara, izozteetatik - ez itzali.\nHaurrak Santa Clausi buruzko poema dibertigarriak\nNeguan agerpena eta Urteberriko jaiegunen hurbiltzearekin, haurrek denbora librea dute. Azken finean, gaikako matinee bat prestatu behar duzu, eskulan mota guztietako dozenaka egin, sled berriak exekutatu, izotz freskoa diapositiba bat probatu. Gauza garrantzitsu batzuen ziklo turbulentan ez dira hain erraza Santa Clausen haurrentzako poema dibertigarriak ikastea. Eta horiek gabe ezin da Urteberri bezpera! Beno, jarri zure seme-alabak egongela beroan, ur tea goxoa gingerbreadekin eta olerki eder bat oporretan ikasteko. Ziurtatu, keinu honi esker, haurrak oso eskertzen dizu! Ni, mutilak, aitona zaharra, ni, mutilak, urte askotan! Urtarrilean eta otsailean lurrean ibiliko naiz. Ohean bakarrik ateratzen naiz - Snowstorms igotzen ari dira. Nola mauka astindu dut - dena elurrez estali egingo da ... Baina orain oso atsegina naiz eta mutilekin adiskideak naiz, ez dut edonor izoztuko, ez dut inor hotz egingo.\nFrost naiz, sudurra gorria, bizar zuria. Pikutara botako dut, beraz, malkoak! Ez txantxa nirekin. Zergatik zergatik egon behar dut haserre? Zurekin etorri nintzen, lagunak, ondo pasatzeko! Urte Berri, Urte Berriarekin Biltzen naiz, Zoriontsu Urtea guztiok zoriondu egiten dut.\nEgutegiaren azken fitxa Horman geratu zen. Urte osoan zehar lan egin nuen! Denbora errepidean nago! Urtean ehunka bertsotan gidatuko dut, beraz, New Year gauean, Gabonetako zuhaitzaren soineko bat jarri dut eta dantzan hasi zen. Opariak emango ditut haurrei, azken finean, ez naiz ona! Ez dut saririk onena nahi, zer da haur guztien poza! Santa Claus eta Snow Maiden poema 3, 4-5 eta 6-7 urte bitarteko poema ederrenak, dibertigarriak eta dibertigarriak dira. Poesia hau irakurtzeko poza da, eta ikastea plazerra da. Eman seme-alabak minutu pare bat, New Year poema berriak ikasi. Beraz, haurrak ziur gehiago sentituko du, herrialdeko aitonarik garrantzitsuena baino lehen.\nNew Year 2018 Txakurrak txartel zoragarriak - vintage, retro, vintage eta modernoa bilduma bildumarik onena\nAmaren Eguna eskolakoan: ikasgelako ordua, eskolaz kanpoko jarduerak, jolasak eta dantzak. Amaren Egunak eskola oinarrizko eta batxilergoko ikasleentzat\nSongs by May 9, 2016: militar eta jai haurrentzat (hitzak eta oharrak)\nUrteberriko 2018 korporazioko joko eta lehiaketak lanean: dibertigarria eta dibertigarria\n2016ko Merkataritzako Langileen Eguna - zorionak prosarekin, bertsoekin, umorez, ofizialez, SMS laburrez\nFamiliako emakumeen eskubideak\nIlearen serumaren onurak\nAzenarioa entsalada sagarrarekin eta haziekin\nAngelica: propietate sendagarriak\nGustukoa edo neska-lagunak\nUrte berriaren errezeta onak\nBavariako Urteberri Cappeys\nZergatik dira saguak lasaiak eta grisak bizitza pertsonalean erosoagoak izateko?\nLo osasuntsu baten arauak eta sekretuak


Xabi Solano Petri Musik Fest-en - Petritegi\nXabi Solano Petri Musik Fest-en\n2019.12.11 / Azken berriak\nXabier Solano Maiza izango da Errege gauean, sagardoa eta musika uztartuko dituen PETRI MUSIK FEST jaialdi berriaren protagonista.\nZazpi edizio arrakastatsuren ondoren Petritegik Musik&Txotx eraberritu du. Ekitaldi berriak PETRI MUSIK FEST izena izango du eta Petrikafe tabernara lekualdatuko da, sagardotegitik metro gutxitara. Aldatuko ez dena Errege gau majikorako formula izango da: bertako Eusko Label produktuez osatutako afaria eta Petritegiko sagardoa eta egungo musika eszenan ematen ari diren taldeen emanaldiak. Kasu honetan, Xabier Solano Maiza, Ainoa Buitrago eta Iker Lauroba artistak.\nUrtarrilaren 5ean Xabier Solanok, Esne beltza-ko kideak, PETRI MUSIK FEST –en bere bigarre bakarkako lana aurkeztuko du “BI” deiturikoa. Diska Berriak bi álbum ditu, lehenengoa 13 kantu berriz osatua eta bigarrena 10 bertsiorekin. Beste artista batzuen artean Xabik Nögen, Sua eta Maren- en kolaborazioa izan du. Musikari hernaniarrak Petrikafe benetako festa bihurtuko duela ziur gaude.\nIker Lauroba Donostiarrak “NEGUA” aurkeztuko du, bakarkako bere laugarren lana. Lauroba taldea agurtu ondoren bakarlanean eta Izaro eta Ainhoa Larrañaga bezalako artistei lagunduz jarraitzen du.\nAinoa Buitrago bakarlariak bere artea ekarriko digu Astigarragara. Artista Madrildarra estilo ezberdinetako nusika bilduko duen bere lehenengo lana prestatzen ari da, autore musikan fokua jarriz, indie eta R&b. “Venecia” lana, Andres Suarezekin egin duen lankidetza, plataforma digitaletan oso arrakastatsua izaten ari da.\nIkusten duzuenez Petritegik beste urte batez Errege gau berezia prestatu du non ohiko diren Eusko Label produktuez egindako pintxo afaria dastatu ahal izango den; okel taloak, Lumagorri oilaskoa, Euskaber arrautzez egindako patata tortila, edota Idiazabal gazta irasagarrarekin eta nola ez Petritegiko Euskal Sagardorik onena.\nPETRI MUSIK FEST, urtarrilaren 5ean 20:00tatik aurrera Petrikafen.


Ticiana Iturri Landajo - Beste kaleak\nTiciana Iturri Landajo https://www.bestekaleak.eus/emakumeak/ticiana-iturri-landajo 1904-07-10\n1904-07-10 - 1969-03-05\nHaren aita Gamizko baserri bateko familia ugariko seme gazteena izan zen. Kontabilitatea eta merkataritza ikasi zituen eta Salazarrekin lan egitera pasa zen, abolengoko familia bat, meatzaritza negozioekin. Horien artean, Andaluziako meatzaritza enpresa bat, Juan Iturriri bere gobernuaren ardura eman ziona, Lora del Ríora bizitzera joan zena bere familia osoarekin, Ticiana oraindik oso txikia zenean. Gizon ekintzaileak, Sevillan errotutako hornikuntza enpresa bat sortu zuen, eta hara ere familia eraman zuen. Han, Ticianak batxilergoa ikasi zuen, San Isidoro Institutuan.\nFamiliak ez zuen inoiz Bizkaiarekiko harremana hautsi, udan Sopelanara joaten ziren, non euren etxea "sevillanaren etxea" bezala ezagutzen zen. Familiaren esku jarraitu zuen, Luis Mª Iturri Sojok etxebizitza berriak eraikitzeko saldu zituen arte.\nMadrilgo San Carlos Fakultatean Medikuntza ikasketak amaitu zituenean, Rubio Institutuan espezialista gisa trebatu zen eta Claudio Coello kaleko 97. zenbakian kontsulta ireki zuen. Aldi berean, Puerikultura Eskola Nazionalean lan egiten zuen, doktorego tesia egiteko eta Estatuko maternologoarentzako oposizioak prestatzeko.\nHoriek eta doktoregoa gaindituta, bere "Acción de algunas galactogogos" tesiaren defentsarekin, bikain batekin kalifikatu zen eta Bilbon lortu zuen destinoa, Osasun Zuzendaritza Probintzialean, eta bere kontsulta Foruen kaleko 2. zenbakian ezarri zuen, Begoñan klinika bat sortu zuen arte, bere espezialitateko erditze eta gaixoei laguntzeko. Bizitza profesionalean aritzearekin batera, higieneari eta maternologiari buruzko ezagutzak zabaldu zituen, artikuluen, hitzaldien eta kongresuen bidez. Harreman estua izan zuen "emakume Abertzale Batza" -rekin, eta Bilboko Bidebarrieta kaleko Euskal Zentroan antolatutako erizaintza eskolako irakasleetako bat izan zen. Ama ezkongabeen eskubideak defendatzeagatik nabarmendu zen.\nLankideen mesfidantza gainditu behar izan zuen. 1935ean Bizkaiko Medikuen Elkargoak Carlos Mendaza Amatasun Etxeko zuzendariaren salaketa bat jaso zuen, esanez emagin batek mediku gisa jarduten zuela; badirudi ezin zuela sinetsi emakume bat medikua zenik, bere jarreran jarraitu zuelako Elkargoak egiaztatutako argibideen ondoren. Zuzendaritza Batzordeak bere kaudimena babestu zuen eta salatzaileari errieta egin zion. Baina ez zen Mendaza izan zalantzan jarri zuen bakarra, emakume bat gizonen erresuma batean sartzea begi txarrez ikusten zuten mediku bilbotar batzuen itxurak zurrumurrua zabaltzera eraman zituen: erditzeak eta operazio konplikatuak artatzeko, Ticianak bere kontsultategia auzoan zuen lankide bati deitzen zion eta hara "ezkutuan" joaten zen. Antonio Villanueva edo, ezagutu eta tratatu zuenaren arabera, espezialista ona zen, eta zurrumurruak erabat faltsuak ziren, arrasteluez gain.\nGerra zibilak bere ibilbide feminista moztu zuen. Bere arreba Maria Begoña, familian Miren bezala ezaguna, Ortuellako maistra zena, Britainia Handira joan zen Bilboko haur ebakuatuen andereño bezala, eta itzultzean araztua eta zigortua izan zen "Euskal probintzietan" eta mugakideetan ezin jardutera. Cuencako herri txiki batera joan zen, eta han egon zen bi urtez, praktikante izateko ikasketak egin zituen. Titulua lortu ondoren, Bilbora itzuli zen, Ticianarekin lan egiteko. Hogei urtez bi ahizpak elkarrekin bizi izan ziren Bilboko Areatzan.\nAzken eguneraketa: 2019-04-14


Zupiriaren iritziz, EITBk ez du zentsurarik egin 'Gara'-ren liburuarekin | Bizigiro | Berria\nZupiriaren iritziz, EITBk ez du zentsurarik egin 'Gara'-ren liburuarekin\nAtzo, EH Bilduk adierazpen askatasunaren aurkako eta zentsurari buruzko azken gertaerez galdetu zion Eusko Legebiltzarrean Bingen Zupiriari, Eusko Jaurlaritzako Hizkuntza Politika eta Kultura sailburuari. Josu Estarrona koalizioko legebiltzarkideak salatu zuen Espainiako Gobernuak «arazo larriak» dituela euskal herritarren informazio eskubidearekin. Euskal Herrira begira ere jarri zen, armagabetzeari buruzko Gara-ren eta Txalapartaren liburuaren iragarkiaz EITBk hartutako erabakia hizpide hartuta. «EITBko zuzendaritzari eskatu beharko zenioke zuzenketa egin dezala», esan zion Estarronak Zupiriari.\nSailburuak hala erantzun zuen: «EITBren erabakian ez dago zentsurarik, eta uste dut gauzei beren izenez deitu beharko geniekeela». Zupiriak gogorarazi zuen administrazio kontseiluak onartu zituela EITBren publizitateari buruzko irizpideak, 2012an. «ETBk bere organoak ditu, eta zure taldea han ordezkatuta dago; jo ezazu hara, eta planteatu itzazu han», esan zion Zupiriak EH Bilduko ordezkariari. Sailburuak esan zuen EITBk ondo egiten duela, «diruaren truke ideia politikorik txertatzea ez onartuta». Estarronaren iritziz, berriz, horrelako jokabideak «ez dira onargarriak».


Memoria historikoa. 36ko gerra\nKutxetako bat kolunbarioan sartzeko unea, atzo, instituzioetako, elkarteetako eta talde politikoetako ordezkarien aurrean. JUAN HERRERO / EFE\n«Ez dira hezurrak, pertsonak dira». Ohartarazpen sentitua egin zuen atzo Elgoibarren (Gipuzkoa) Aranzadi zientzia elkarteko presidente Paco Etxeberriak. «Haien ideologiak, sentimenduak eta familiak zituzten pertsonak dira». Duintasunaren Kolunbarioa deiturikoa —identifikatu ezin izan diren 36ko gerrako gorpuzkiak sartzeko atondu dute— inauguratu zuten atzo Olaso hilerrian, eta hantxe hartu zuen Etxeberriak hitza, lurpetik eta ahanzturatik berreskuratutako 27 gorpuzkirekin betetako beste horrenbeste kaxaren aurrean. «Biktimek memoriaren eskubidea badute, guk, gizarteak, memoriaren obligazioa dugu», gogorarazi zuen. Horregatik, haren iritziz, igaro urteotan —2003tik administrazioaren babesean— gerrako gorpuzkiak aurkitzeko egin dituzten lanen osagarria izango da kolunbarioa. «Zientziak mugak ditu», onartu zuen. Identifikatu gabeko gorpuzki gehiago ere izango direla esan zuen, eta horiek hobiratzeko tokiak beharko direla. «Hildakoei berdin zaie non dauden; bizirik gaudenoi, ez», ohartarazi zuen. «Duintasunak berreskuratzen ari gara». 80 urte geroago.\nGorpuzki horien artean bi bakarrik dira izen-abizendunak: Sabino Atutxa eta Jesus Zugazua identifikatuta daude. Horiek kolunbarioan sartu dituzte senitartekoek halaxe eskatuta. Baieztatzeko dagoen hirugarren bat ere badago: Joakin Garro. Hildakoen hainbat senitarteko izan ziren ekitaldian parte hartzen. Gainerakoen kutxak memoria historikoa sustatzearen alde ari diren elkarteetako kideek eraman zituzten kolunbarioraino, edo agertu diren udalerrietako udal ordezkariek. Hain zuzen ere, aurkitu dituzten tokiaren izenarekin, halaxe zerrendatu zituzten, banan-banan: Legutio-Txabolape, Arrasate Kurutzetxiki I, Zaldibia Matazal 1... Urteetan hobi isil izan dituzten toponimoekin: horiexekin izendatuta geratuko dira.\nUrkullu lehendakariak gertutasuna erakutsi nahi izan zien 36ko gerran senitartekoak galdu zituztenei. «Jaurlaritzaren izenean, aintzatespen osoz, adierazten dugu gerran desagertutakoak bidegabekeria kriminal baten biktimak izan zirela. Har ezazue gure hurbiltasuna, elkartasuna eta aitortza. Haien oroimena eta oroimen guztiak biziberritzeko ari gara lanean. Jakin behar dute amaitu dela isiltasun eta iluntasun garaia». Onartu zuen kolunbarioa «elkarlanaren» —elkarte, zientzialari eta instituzioen artekoa— fruitua izan dela, eta bide berean lanean jarraitzeko deia egin zuen: «Honaino iristeko bidea zabaldu digun lankidetzari bere balioa eman nahi diogu. Elkartzen gaituen horren bila ibiltzea, banatzen gaituenaren gainetik. Elkarrizketa, akordioa eta lankidetza lehenesteko gaitasuna azpimarratu nahi dugu».


Errigora, urte osorako despentsa bete “Oinak lurrean” – Egizu elkartea\nErrigora Euskal Herria oinarri eta auzolana lanabes dituen ekimen herritarra da. Nafarroa hegoaldea du ardatz eta euskara ofiziala ez den zonaldean eragin nahi du, eremu horretakoak propio diren elikagaiak Euskal Herrian banatuz. Oraingoan kontatzera gatozkizue urte osorako produktuak eskatzeko epea zabalduko dela, arin ibili eta egin zuen eskaerak lehenbailehen.\nMartxoaren 10etik 30era epea zabalik izango dugu urte osorako produktuak eskatu eta despentsa betetzeko. Nafarroa hegoaldeko oliba-olio birjina estra, kontserbak, pasta, arroz eta lekale-sortak eskuragarri izango ditugu auzolanari esker ekoizlearen prezioan.\nErrigora.eus webgunean zein telefonoz (astelehenetik ostiralera 9:00etatik 13:30era) eskaera egin dezakegu eta jaso udalerriko ondoko lekuetan: Lauaxeta AEK, San Nikolas Ikastola, Azebarri kultura elkartea eta Branka kultura elkartea.\nUrtero bezala Nafarroako kalitatezko produktu ekologiko zein konbentzionalak izango dira eskuragarri. Banaketa apirilaren 27an, asteazkena, egingo dugu Getxon, eta segun non eskatzen duzuen hor batu beharko dira produktuak antolatzaileek emailez adierazitako lekuan.\nTelefonoz astelehenetik ostiralera 9:00-13:30\n+34 848 87 12 23\n+33 532 09 35 45\nrozio2022-03-07T10:39:27+01:002022-03-07|agenda, Lurra & Elikadura, nekazaritza ekologikoa, sentsibilizazioa|0 Comments


KARKARAK Komunitatearen Saria irabazi du Tokikom Sarietan - Aia orio - Karkara.eus\nKARKARAK Komunitatearen Saria irabazi du Tokikom Sarietan\nKarkara 2021-11-13 10:08\nKARKARAk 2020ko irailean plazaratutako aldizkariaren azalak jaso du Komunitatearen Saria, publikoaren boto gehien jaso ondoren. Atzo izan zen sari banaketa ekitaldia Arrasaten, eta sariak banatzeaz gain, jardunaldia ere egin zuten nazioarteko adituekin, hedabideen inguruan komunitateak sortzea ardatz hartuta.\nTokikom Sarien seigarren edizioaren sari banaketa egin zuten atzo goizean Arrasateko Garaia Parke Teknologikoan. Tokikomek antolatu zuen ekitaldia, eta euskarazko komunikazioaren arloko ehun lagundik gora batu ziren, sari banaketaz gain, lanketa ere egin zutelako nazioarteko adituekin batera, hedabideen inguruko komunitateen sorkuntzaz. Britainia Handiko BBCko, Flandriako Het Belang van Limburgeko eta Espainiako eldiario.es-eko lankideen esperientziak entzuteko aukera izan zuten ekitaldian.\nTokikomek lau sari banatu ditu aurten finalisten artean, eta horietako bat, Komunitatearen Saria, KARKARA hedabidearentzat izan da. Sari hori publikoak erabaki du, Internet bidez egindako bozketaren bitartez. Hala, finalistarik bozkatuena izan da KARKARA aldizkariaren Bandera da Orion azala. 2020ko irailean plazaratu zuen, Orioko nesken traineruak Kontxako Bandera irabazi eta gero. 373 boto jaso ditu, boz guztien %25. Aitziber Arzallus KARKARAko erredaktoreburuak eta Arnaitz Rubio argazkilariak jaso zuten garaikurra.\nEdukirik Onenaren Saria Hego Uribeko Geuria aldizkariarentzat izan da, Etxerreko putzua eta Hego Uribeko uren altxorrak monografikoagatik. Azalik Onenaren Saria Sakanako Guaixe aldizkariak irabazi du, eta Ikus-entzunezkorik Onenarena Goierri Irrati-Telebistak jaso du.\nUrolako Komunikazio Taldeko lan gehiago izan dira finalista aurtengo edizioan: batetik, GUKA gehigarriko erreportaje bat, eta bestetik, Maxixatzenen azal bat eta erreportaje bat.


Eztabaidarako ekarpenak aurkezteko epea luzatua - Vistalegre 2\nEstatuko Idazkaritza Nagusia\nEstatu-mailako Herritarren Kontseilua\nBerme Demokratikoen Batzordea\n24 de urtarrila\nEztabaidarako ekarpenak aurkezteko epea luzatua\nAURKEZPEN-EPEA LUZATU DA\nHAUTAGAITZEN AZKEN PROPOSAMENEI GEHITU AHALKO ZAIZKIE\nPODEMOS PLAZAN ARGITARATUKO DIRA, IRITZIAK JASOTZEKO\nIRITZI ONENA JASOTZEN DUTEN BOST PROPOSAMENAK VISTALEGREN AURKEZTUKO DIRA\nEztabaidarako ekarpenek hasiera batean dokumentu politikoetan kontuan hartu ez ziren politika, antolakuntza, etika eta berdintasunezko jarrerak laburbiltzen dituztenez, eta Podemosen izena eman zutenen parte-hartzea sustatzeko eta ekarpen horiek zabaltzeko, ezagutzera emateko eta partekatzeko helburua kontuan hartuta, Herritarren Biltzarraren Talde Teknikoak honako erabaki hauek hartu ditu:\n1. Eztabaidarako ekarpenak aurkezteko epea luzatzea, gaurtik, urtarrilak 24, otsailaren 1eko 23:59ak arte. Gogorarazi nahi dugu eztabaidarako ekarpenak gutxienez zirkulu batek, gizarte zibileko erakunde batek edo arlo horretako aditu gisa ezaguna den pertsona batek babestu behar dituela.\n2. Eztabaidarako ekarpenak Podemos plazan argitaratuko dira, dokumentuen eta hautagaitzen bozketa-garaian haiei buruzko iritzia jasotzeko.\n3. Iritzi onena jasotzen duten bost eztabaidarako ekarpenak Madrilgo Vistalegre jauregian egingo den aurrez aurreko biltzarrean defendatuko dira. Ekarpen horiek izaera loteslea izango ez duten arren, Podemosen ildo politikoaren barne hartuko dira, betiere kontuan hartuta:\na) Gerta daitekeela bozka gehien jaso dituzten dokumentuetan dagoeneko barneratuak egotea, guztiz edo neurri batean.\nb) Estatu mailako Herritarren Kontseilu berriak ekarpen horiei buruzko eztabaida bermatuko duela organo horretan.\nBehin-behineko agiriak aurkezteko epea luzatuaMadrilgo Vistalegre Jauregian egindako aurrez aurreko biltzarraren programa\nDagoeneko kontsultatu ditzakezu Podemosen bigarren Herritarren Batzarreko botazioen emaitzak!\neta Idazkaritza Nagusia\nEHK-ko zirkuluetako ordezkariak\nLaguntza-orrialdea erabil dezakezu zure galdera guztien erantzuna aurkitzeko.


Bilbao Bizkaia Film Commission – 2020ko balantzea – InfoBeaz\nBilbao Bizkaia Film Commission - 2020ko balantzea\nBilbao Bizkaia Film Commission – 2020ko balantzea\nBilbao Bizkaia Film Commission-ek azken ekitaldiko jardueraren balantzea egin du. Datu aipagarrienetako bat da, pandemia izan arren, 2020an inoiz baino gehiago filmatu zela. Horrela, sendotu egiten da Bizkaiko Foru Aldundiak eta Bilboko Udalak sustatzen duten zerbitzu horren kokapena, ekoizpenak erakartzeko agente gisa.\n2020an BBFCk 202 filmaketa eskaerei erantzun zien, horietatik 122 burutu ziren: 32 publizitate iragarki, 23 telebista saio, 6 film luze eta 19 film labur, 12 bideoklip, 15 dokumental, 4 webserie, 4 telesail eta 7 argazki saio.\nCovid-19ak beste asko bertan behera uztera eta atzeratzera behartu zuen, baina, aldi berean, streaming plataformetako ikus-entzunezko kontsumoak gora egin zuen, jarduera konpentsatzeko eta Bilboko eta Bizkaiko agertokietan 540 egunetan grabatzeko aukera emanez.\nKopuruaren errekorraz gain, aipatzekoa da ekoizpen batzuek arrakasta handia izan dutela: El Hoyo, Netflixen gehien ikusten direnen top ten sailkapenean; Akelarre, Una ventana al mar, Baby eta Ilargi guztiak, Goya 2021 sarietarako izendatuak; eta La Oreja de Van Goghen azken bideoklipa, 4 hilabetean 5 milioi bistaratze baino gehiago izan dituena.\nHorien bitartez, Bermeo, Erandio, Etxebarria, Galdames, Getxo, Gorliz, Gueñes, Lekeitio, Ondarroa, Urduña, Orozko, Plentzia, Sondika eta Urdaibai ezagutarazi dira. Eta sendotu egin da Bilbo eta Bizkaiaren irudia, ikus-entzunezko ekoizpenetarako ingurune interesgarri gisa.\nSektoreari laguntzeko estrategiari esker (erakundeen babesa, pizgarri fiskalak, ekoizpen- eta logistika-espazioak eta zerbitzu profesionalak barne), Ainara Basurko diputatuak azaldu duenez, “Bizkaia eta BBFC erreferentzia bihurtzen ari dira, eta ikus-entzunezkoen errealizazioaren esparruko lehen mailan lekua egiten ari dira”.


Hezkuntza Sailak gurasoei jakinarazi die Nafarroak familia eta lana bateratzeko neurriak gehitzeko beharra planteatuko duela ikasturtearen hasieran. - Hezkuntza Sailak gurasoei jakinarazi die Nafarroak familia eta lana bateratzeko neurriak gehitzeko beharra planteatuko duela ikasturtearen hasieran. - Dpto - Educación\nHezkuntza Sailak gurasoei jakinarazi die Nafarroak familia eta lana bateratzeko neurriak gehitzeko beharra planteatuko duela ikasturtearen hasieran.\nHezkuntza Sailak gurasoei jakinarazi die Nafarroak familia eta lana bateratzeko neurriak gehitzeko beharra planteatuko duela ikasturtearen hasieran. - Hezkuntza Sailak gurasoei jakinarazi die Nafarroak familia eta lana bateratzeko neurriak gehitzeko beharra planteatuko duela ikasturtearen hasieran. - Dpto\nangle-left Hezkuntza Sailak gurasoei jakinarazi die Nafarroak familia eta lana bateratzeko neurriak gehitzeko beharra planteatuko duela ikasturtearen hasieran.\nGimeno sailburuak Herrikoa, Concapa, Britila eta Sortzen aurreratu du Chivite presidenteak bihar eskatuko duela Autonomietako Lehendakarien XXII. Konferentzian\nGimeno sailburuak eta Hezkuntza Departamentuko karguek apymen ordezkaritzarekin egindako bileran parte hartu dutenak.\nMaria Chivite Nafarroako lehendakariak, bihar, Gobernu Autonomikoetako eta Espainiako Hiri Autonomikoetako Presidenteen eta Presidenteen XXII. Biltzarrean, familiei adiskidetze-neurriak gehitzeko beharra jakinaraziko du, ikasturtea laster hasiko baita.\nHori aurreratu die gaur arratsaldean Nafarroako Gobernuko Hezkuntzako kontseilari Carlos Gimenok Foru Komunitateko guraso nagusien ordezkariei, Herrikoa, Concapa, Britila eta Sortzen, eta haiekin premiazko bilera egin du ikasturte hasieran eta joan den irailaren 2an departamentura bidali zuten dokumentuari erantzunez. Autonomia-erkidegoetako lehendakarien biltzarrean, ikastetxeek hezkuntzarako oinarrizko eskubidea bermatzen duten eremu segurutzat duten kontzeptua indartzeko adierazpen bat eztabaidatu eta onartuko da bihar, ostirala.\nBi ordu baino gehiago eman ditu Gimenok, Araubide Juridiko eta Pertsonaleko Zerbitzuetako zuzendariekin batera; Inklusioa, Berdintasuna eta Bizikidetza, eta Hezkuntza Saileko IKT eta Hezkuntzako Teknologia eta Azpiegiturak. Apyma horiek idatzian adierazitako eskaera eta zalantzei erantzuna eman die, eta horietako batzuk ez datoz bat Nafarroako Gurasoen Mahaiaren bileran.\nGimenok apymei azaldu die zer egitura eta norainokoa izango duten ikastetxeek pandemiaren ondoriozko antolaketa- eta pedagogia-beharrei aurre egiteko izango dituzten 666 irakaskuntza-kontrataziok. Hezkuntza-sektorerako abian jarri den baheketa-plana zehaztu die, eta adierazi du ikastetxeetarako lanaldi jarraitua duen ikasturte-hasiera salbuespenezkoa dela, eta osasun-egoeraren arabera alda daitezkeen irizpide epidemiologikoen arabera zehaztu dela.\nGurasoen elkarteetako bozeramaileek Osasun Sailarekin bitartekotza-jarduera bat egiteko eskatu diote Hezkuntzari, familien bateragarritasuna hobetzeko, eta, hartara, jantoki-zerbitzuak eta ikastetxeetan antolatzen dituzten amaigailuen gelak modu orokorrean finkatzeko. Sailburuak nabarmendu du saila aztertzen ari dela eskoletako jantokietan COVID protokoloa abian jartzeak familiei ekar diezazkiekeen kostuen igoera ordaintzeko laguntza ekonomikoen eskaera.\nEra berean, hezkuntza-jarduera antolatzeko protokoloetan jantokietan onartzeko ezarritako lehentasunezko irizpideei buruz hitz egin dute apymek eta Hezkuntzak. Koarentenan dauden ikasleen kasuetarako arreta telematikoko hezkuntza-planak azaldu zaizkie gurasoei. Plan horiek ekipamendu informatikoa eskuratzean oinarritzen dira, baina baita irakasleentzako aurreikusitako prestakuntzan eta ikastetxe bakoitzak bere plan digitalak irailaren 18a baino lehen eduki behar dituenean ere.\nFamiliei informazioa emateko mekanismoei buruz Herrikoak, Conchak, Britilak eta Sortzek egin duten eskaerari dagokionez, zehatz-mehatz azaldu zaie nola jokatuko den ikastetxeei eta familiei informazioa ematean, ikasgeletan positiboen kasuetan, eta jakinarazi zaie Hezkuntzarako COVID 19 Lan Batzordeak gaur egin duen lehen bilera, non dauden ordezkatuta apyma eta sindikatuak,irakasleak, itundutakoaren sektorea eta Jaurlaritzako hiru sail (Hezkuntza, Osasuna eta Unibertsitatea eta Berrikuntza eta Eraldaketa Digitala). Ikasturtearen garapenari eta pandemiari eragiten dion guztia planteatzeko fororik bizkorrena eta osoena da


Lander Andresen hiru golek erabakitako derbia - Debagoiena - Goiena.eus\nLander Andresen hiru golek erabakitako derbia\nXabi Urzelai 2016-03-06 19:40\nAretxabaletako jokalariak, Andresen goletako bat ospatzen.\nAretxabaletak ez du zailtasunik izan Antzuola mendean hartzeko (3-0) Lander Andres protagonista izan den partiduan. Kategoria berean, Mondrak garaipenen bideari heldu dio ostera ere, Urkomendiri lau eginda, eta Bergarak beste bi egin dizkio Usurbili. Ohorezko erregionalean Aloña Mendik galdu egin du Elgoibarren, eta baita UDAK ere, Deustoren kontra hamar jokalarirekin geratu eta gero.\nAretxabaletak azkar eman du lehenengo kolpea. Bosgarren minutuan urrunetik zuzenean egindako falta jaurtiketa bat ezustean harrapatu du atezain antzuolarra, eta hor hasi da Lander Andresen gol-festa (1-0). Ondorengo 40 minutuetan, baina, Aretxabaleta trabatuta ibili da, luze jokatzeaz obsesionatuta, motzean etekin handiagoa ateratzeko aukera zeukatenean. Antzuolakoen atera hainbat jaurtiketa arriskutsu egin dituzte, baina asmatu barik. Antzuola, berriz, nahiz eta atzetik joan ez da behera etorri. Gabezia handiekin dabiltza aurten, baina lehenengo zatian eutsi egin diote norgehiagokari.\nBigarrenean, beste bi gol\nEgia esan, Aretxabaleta suarekin jokatzen ibili da bigarren zatiko minutu askotan, gol bateko errenta txikiaz kontrarioak edozein jokalditan egin zezakeelako min. Ez da halakorik gertatu, eta UDAk partidua errematatu ahal izan du, Andresen beste bi golekin –gehiago ere izan dira, baina epaileak balio gabe utzi ditu jokoz kanpokoa adierazita–. Txarrena, azkeneko golean Antzuolako Iker Altube atezainak min hartu duela sorbaldan, baloi loratua urruntzera zihoanean. Hiru eta hutsekoa izan da, eta epaileak segundo bakarra ere ez du luzatu partidua.\nHirugarren mailan, berriz, UDAk hamar jokalarirekin jokatu behar izan 80 minutuz Deuston. Epaileak adierazitako penaltiaren ondoren geratu dira aretxabaletarrak jokalari bat gutxiagorekin, eta Deustok ez du besterik egin; penaltia barrura, eta kito. Valleren eta Barkeroren mutilek, hamarrekin jokatuta ere, partidua berdintzeko hainbat aukera izan dituzte, baina nahi eta ezin ibili dira.\nOhorezko erregionalean, berriz, Elgoibarren kontra 0-1 galdu du Aloña Mendik, eta oñatiarrek zortzigarren postura egin dute jauzi. Eta aurrean dabiltzanak, erregional preferentean, Mondrarekin batera Bergarakoak dira. Isil-isilik baina dagoeneko laugarren daude sailkapenean, bost partidu jarraian irabazi eta gero. Usurbilen 0-2 irabazi dute mahoneroek, eta Mondrak etxean errepaso polita eman zion zapatuan Urkomendiri, Mojategin 4-1 irabazita.


GeuFest, ibilbide oso baten irudikapena - Diario de Noticias de Alava\nGeuFest, ibilbide oso baten irudikapena\nGEU elkarteak bere webgunea eta irudi berria aurkeztu du Jimmy Jazz aretoan, euskararen aldeko apustu berri batean\n– s.c. 06.11.2020 | 02:27\nGasteiz – Jimmy Jazz aretoa izan zen atzo arratsaldean ospatutako GeuFest-aren antezlekua, GEU elkarteak antolatuta. Bertaratu zirenek aldez aurretik izena eman behar izan zuten inprimaki bat betez, une honetan indarrean dauden segurtasun neurriek garrantzi handia dutelako eta edukiera neurtu behar izan zutelako antolatzaileek.\nJaialdi horretan, ikuskizun bat aurkeztu zuten, eta horrekin batera haien irudi eta webgune berriak, euskararen alde lan egiten jarraituko dutelako, eta gainera itxuraberrituta. Elkarteko koordinatzailea den Azaitz Unanuek aurreratu zuenez, DIARIO DE NOTICIAS DE ALAVA egunkariarekin izandako elkarrizketan, 18.00etan ireki zituzten ateak eta 18.30etan hasi zen emanaldia.\nGEU-k irudi aldaketa hori egin du, eta aurrera eramaten dituzten proiektuei erreferentzia egiten dieten ekintzekin lotutako emanaldi bat izan zen aurkeztutakoa. Gidaritza Oihan Vegak eraman zuen (monologoen bitartez) eta tartekatu zituzten egiten dituzten ekintzekin lotutako (irakurle kluba, etab.) bideoak, emanaldiak, proiekzioak eta musika.\n"Euskara baliatu dezakegu kohesioa bilatzeko eta elkar zaintzeko".\nIkastetxeetan lanaldi jarraitua egiteko eskaera, beste behin ere.\nKlima aldaketaren aurka.


Mercadona konpainiak supermerkatu eraginkor berria inauguratu du ostegun honetan Gernikan (Bizkaia), Txaporta eremuan, sei milioi euro baino gehiagoko inbertsioa egin ondoren. Proiektuan 26 hornitzailek hartu dute parte, eta 174 lagun aritu dira berritze fasean. Denda berria irekitzeak "kalitatezko 40 lanpostu egonkor sortzea ekarri du berekin", Mercadonako arduradunek jakinarazi dutenez.\n"Denda eraginkorraren eredu berriari jarraituz, bezeroen erosketa esperientzia optimizatuz zerbitzuaren bikaintasuna sendotzeaz gain, supermerkatu berriak berrikuntza ugari dakartza, guztiontzat onuragarriak, bai 'Nagusientzat' (bezeroentzat), bai langileentzat, hornitzaileentzat eta gizartearentzat", adierazi dute.\nSaltoki berriak nobedadeak ditu atal guztietan, besteak beste, akabera gune berria haragiarentzat; urdaitegi berria, urdaiazpikoa labanaz ebakitzeko eta janaria hutsean ontziratzeko aukera ematen duena; erakustoki zentrala lurrindegian, kosmetika espezializaturako; laranja zukutu berria eskaintzeko zerbitzu berria; labe sail berria, ogia xerratan mozteko makina bat eta gozogintza hoztua dituena; eta erakustoki berria arrandegian, produktu oskoldunetarako.\nHalaber, Jateko Prest janari prestatuaren atal berria jarri da saltokian. Zenbait plater daude atal horretan, eta horietako batzuk pertsonalizatu egin daitezke, hala nola entsaladak, pizzak eta pasta. Gainera, material naturalekin egindako ontzietan ematen dira. Atal hori dagoeneko EAEko hamar supermerkatutan dago.\nGainera, beste zenbait hobekuntzaren artean, Gernikako supermerkatuak sarrera berria du, beira bikoitzekoa, haize lasterrak saihesteko; atsedengune bat dendan bertan, aulki eta mahaiekin, bezeroek plater prestatu berriak jan ditzaten eta edari hotzak har ditzaten; eta korridore zabalagoak, erosketako orga modelo berria, eta saski estiloko orga berria, askoz arinagoa eta ergonomikoagoa.\nDenda eraginkorren belaunaldi berriko supermerkatuak 1.600 metro koadroko salmenta aretoa du, eta diseinu erabat berritua aurreko denda ereduarekin alderatuta: kolore eta material berriak ditu, bai supermerkatura sartzeko kanpoko fatxadan, bai atalen banaketan. Halaber, espazio irekien alde egiten du, argi naturala errazago sar dadin, eta kolore beroak erabiltzen ditu eremuak bereizteko.\nBestalde, ingurumenari dagokionez hartu diren neurriei esker, energia kontsumoa %40raino murriztuko da ohiko denda ereduarekin alderatuta: isolamendu termiko eta akustikoa hobetu da, materialak optimizatu dira, hormak eta sabaiak zabaldu dira, eta izozkailu horizontal berriak ezarri dira. Horrez gain, LED argiztapen sistema automatizatua jarri da bi saltokietan, eremuen arabera eta eguneko uneen arabera erregulatzen dena, energia askoz modu eraginkorragoan kudeatzeko.\nSupermerkatua astelehenetik larunbatera egongo da irekita, 09:15etik 21:15era, eta 160 auto baino gehiagorentzako aparkalekua du. Horrez gain, erosketa etxera eramateko zerbitzua ematen hasi da berriro Mercadona, bai eta erosketa sarean egiteko aukera ere, www.mercadona.es web orrian.\n2018ko ekitaldiaren itxieran, Mercadonak 607 milioi euro inbertitu zituen denda eredu berria duten supermerkatuak irekitzeko eta beste batzuk egokitzeko.\nModu honetan, Mercadonak 19 denda ditu Euskadin (bost Gasteizen, bana Barakaldo, Basauri, Santurtzi, Berango, Leioa eta Gernikan, hiru Bilbon, bana Irun, Eibar, Oiartzun, Donostia eta Elgoibarren), eta 1.800 langile, kalitateko enplegu egonkorrarekin.\nGasteizko bloke logistikoaren bigarren fasea eraikitzeari ekin dio orain konpainiak. Euskadi, Nafarroa, Errioxa, Kantabria eta Burgosko supermerkatuak hornituko ditu bloke logistiko horrek, eta 56 milioi euroko inbertsioa egin du bertan 2018an; horri esker, izoztuen eremua martxan jarriko du, ogia egiteko instalazio bat eraikiko du eta produktu lehorretarako nabe berri bat egingo du, erabat automatizatua.\nHalaber, Mercadonak 442 milioi euroko erosketak egin zizkien euskal hornitzaileei 2018an, aurreko urtean baino %4,5 gehiago, eta 73,5 milioi euroko inbertsioa egin du. Azkenik, enpresaren erantzukizun sozialaren barruan, Euskadiko zenbait gizarte erakunderekin lankidetzan, premiazko produktuen 921 tona eman ditu. Gainera, laguntza eman die Arabako, Bizkaiko eta Gipuzkoako elikagai bankuei eta Gasteizko Babesgabetuen Andre Maria jangela sozialari.\nAgirre eta Leizaola Jaurlaritzako erbesteko lehendakariak omenduko dituzte igandean, Gernikan


Argazki oinaren botereaz | Ageria/EzAgeria\nHasiera » Sailkatugabeak » Argazki oinaren botereaz\nArgazki oinaren botereaz\nImigranteen zapatak hondartza bazterrean*\nLengoai bisual bati hitzak jartzen dizkio argazki oinak eta lengoai guztiak kodeak diren neurrian, honek berezkoak dituen hamaika mugak ere ezartzen ditu gure ulermenean.\nZerbaiti titulua jartzea ez da erraza, erantzukizun nahiko handia dela esango nuke, zer esanik ez, argazkia egin eta oina jarri diona bi pertsona ezberdin badira. Argazki oinek hori egiten dute, titulua, hitzak edo kode bat ezarri buru gainean duten argazkiari; enkoadratu egiten dute kontzeptualki. Berez, argazkian bisualki azaltzea ezinezkoa dena gehitu beharko luke; datuak, lekua, izenak… baina espazio txiki horrek, irrazionalki lehen bistara piztu diren usteak akotatzen ditu sentimentu korronteak nolabait tutorializatuz.\nMunduko lekuren batetan argazkilari batek egindako argazkia agentzia, editore edo kazetari baten eskuetara ailegatu da, biluzik, bere hizkuntza bisualarekin bakarrik, oinik gabe. Edo bidali du oina eta azalpena, baina erredakzioko eserleku akoltxatuetan daudenei etzaie behar bezain deigarria iruditu.\nNola erabili argazki batek izan dezaken botere ikaragarria? Zein izango da portadan doan argazki erraldoiaren titulua?\nOin faltsuak, anbiguoak eta erdi-egiak argazkia ere faltsu bihurtzen du, azkenean, ikuslearen pertzepzioa faltsua delako letra txiki horien kulpaz. Oinetako letra txikia da, baina %100an aldatu dezake momentu hartan zuk begiekin ikusi eta kamararekin erregistratu zenuena. Argazkilaria izan da testigu bakarra… zer axola du beraz ikusleei dramatismo eta espektakulu gehitu “extra” bat ematen badiogu, ez du inork nabarituko, argazkia sinatu duenak soilik. Bertan egondako testigu bakarrak soilik.\nSusan Sontag-ek idatzi zuen;\n“argazki guztiak itxoiten dute beraien azalpena edo faltsifikazioa oinean idatzita dutenaren arabera”\n“aldatu oina eta (gatazka argazkietako) haur hilak behin eta berriro erabili daitezke”\n*Argazkiaren oineko informazioa faltsua da\nArgazkilaria naiz. Horrela begiratzen dut mundua eta hauek dira nire enkuadreak. Begiradak beti badu norabidea, helmuga Ageri bat, eta horrenbestez muga bat ere bai; handik aurrera dena bihurtzen da EzAgeria, periferia.\nEz izatea izateko; Inauteriak\nUniformearen bi aurpegiak\nIrantzu Pastor(e)k Check-pointean bidalketan\nAndoni Lubaki(e)k Check-pointean bidalketan


Interneteko izapideak | Euskaltel: Laguntza Partikularrak\nPartikularrak/Laguntza/Laguntza/Bezero Web Gunea/Interneteko izapideak\n"Produktuak - Internet" atalean, kontratatuta dauden zerbitzuak edo banda zabaleko zerbitzuak ageri dira. Kontsulta edo kudeaketa egin nahi duzun zerbitzura joan.\nHautatutako banda zabaleko zerbitzuan, informazio hau ikus daiteke, eta ekintza hauek egin:\nBanda zabaleko modalitatea.\nInstalazioa egina dagoen tokiko helbidea.\nWiFi-a konfiguratzeko eta abiadura testatzeko gidak.\nInstalatuta dagoen kable-modemaren modeloa.\nPosta-kontuak: Euskaltelekin bezeroak dituen posta-kontuak ikus daitezke, eta aldaketak egin.\nAldatu pasahitzak: Webguneko, posta-kontuko, Despega zerbitzuko, FTP kontuko eta Euskaltel WiFi-ko erabiltzaile-izenak alda daitezke hemen.\nKonfigurazioa: Atal honetan, kable-modemari eta WiFi sareari buruzko aldaketak egin daitezke.\nKable-modema konfiguratzea: Atal honetan, kable-modemaren modeloa eta kontratatutako abiadura ageri dira. Bideratzaile modua ere aktiba daiteke; hala, 3 ekipo baino gehiago konekta ditzakezu aldi berean.\nWiFi-a konfiguratzea: atal honetan, zure sarearen izena eta une honetan erabiltzen ari den kanala ikus ditzakezu. Pasahitza ez da erakusten, segurtasuna zaintzeko. Konfigurazioaren parametro guztiak alda ditzakezu.\nKable-modemaren egoera: atal honetan, kable-modemaren egoera, piztua daraman denbora eta izan duen datu-trafikoa ageri dira.\nEkipamenduak: Atal honetan, kontratatuta dauden gailuak bistaratzen dira, eta ekipamendu berriak kontrata daitezke, banda zabaleko zerbitzurako. Horretarako, "Aldatu" botoia sakatu behar da.\nKontrata daitezkeen ekipo edo gailuen zerrenda eta bakoitzari buruzko azalpen labur bat bistaratzen da. Nahi dena kontrata daiteke.\nZerbitzuak: Atal honetan, kontratatuta dauden zerbitzuak bistaratzen dira, eta zerbitzu berriak kontrata daitezke. Horretarako, "Aldatu" botoia sakatu behar da.\nKontrata daitezkeen zerbitzuen zerrenda eta bakoitzari buruzko azalpen labur bat bistaratzen da. Nahi dena kontrata daiteke.\nGorabeheraren bat edo arazoren bat edukiz gero, horren berri eman daiteke, "Eman zure arazoaren berri" aukera sakatuta.


Pablo Neruda. Sarrera - Xabier Boveda\nPablo Neruda. Sarrera\nIdatz & Mintz, 57\nNeftali Ricardo Reyes Basoalto Parralen (Txile) jaio zen 1904an. Zorionez, Pablo Neruda gaitzizena hartuta, eta aitari jaramonik egin barik, ez zion idazteari utzi. Horrela, Txile eta Hegoamerikako poeta handienetako bat izatera heldu zen. Bizimodu-aldaketek, lagunek, egoera politiko eta sozialek, eta lekuek haren poesiaren ugaritasuna eragin zuten. Baina beti izan zuen lagun naturaren presentzia, lurrarekiko atxikimendua.\nTxikitan Temucora joan zen. Lur austral hotz hartan natura maitatzen ikasi zuen. Miraz zegoen izadiaren barru-barruan: oihanak, aintzirak, ibaiak, mendiak nongura... eta itsaso zabala aurrean. Hango eskolan hasi zen, hamar urte zituela, poesiarekin jolasten eta esperimentatzen. Eta nesken ikastetxeko zuzendariak, Gabriela Mistralek, adorea eta bultzada eman zion idazten jarrai zezan. Biak ala biak lagun onak izan ziren gerora.\nGaztaroan poesia modernistaren eragina izan zuen. Santiagora joan zen unibertsitate frantsesean ikasketak egitera, eta Crepusculario (Ilunabarrekoa) argitaratu zuen 1923an. Amaiera tristeko maite-afera batek bigarren poema liburua inspiratu zion: Veinte poemas de amor y una canción desesperada (1924, Amodiozko hogei poema eta kantu etsi bat). Hogei urte baino ez zituen, eta hogei poema eta bat gehiago sortu zituen barne-barneko sentimenduz, maitasun esperientzia mingarri bat metaforaz betetako era original, iradokitzaile eta indartsuan eskainiz. Obra horrek berehalako sona eta arrakasta izan zuen, eta irakurlea harrapatu eta liluratu egin zuen. Liburu soil bi argitaratuak zituela, Txileko poeta handienetakotzat hartu zuten.\nHala ere, ez zen poesian gordeta geratu, kanporako joera zuen, eta 1927an Txileko enbaxadore lana onartu zuen. Asiako hainbat herritan ibili zen (Txina, Myanmar, Zeilan, Singapur), eta, ondoren, Buenos Aires, Bartzelona eta Madrilen. Bakardadea eta bizitza bohemioa izan zuen urte haietan, eta poesian surrealismoarekin esperimentatu zuen, herstura existentziala islatuz. Horrela sortu zen Residencia en la tierra (1931-1935, Egoitza lurrean) liburu saila.\nEspainiako Gerra Zibila hasi zenean Madrilen zegoen enbaxadore. Hasieratik jarri zen errepublikaren alde, eta gogor salatu zuen Francoren matxinada militarra. Esperientzia larri horretan Nerudaren poesia erabat aldatu zen, herriaren aldeko eta faxismoaren aurkako konpromisoaren aldarri bihurtu zen. Poetak minez ikusi duena geuk ere ikus dezagun deitzen digu: "zatozte odola kaleetan ikustera!". Poesia sozialaren bide horrek gailurra erdietsi zuen Canto general (1950, Kantu orokorra) poema liburuarekin. Liburu hori Amerikako kontinente osoaren poema luzea da, une eta gertaera nagusien kronika epikoa.\nParisen eta Mexikon kontsul-lanetan ibili ondoren, Txilera itzuli zen, eta 1945ean alderdi komunistako kide egin zen. Senatari izendatu zuten, eta Gonzalez Videlaren gobernuaren aurkako kritika gogorrak egin zituen. Gobernuak 1948an ilegalizatu egin zuen alderdi komunista, eta urtebete geroago Neruda bera atxilotzeko agindua eman zuen.\nPoeta txiletarrak erbestera ihes egin behar izan zuen. Parisen babesa eman zioten lagunek, eta gero Italian bizi izan zen, Caprin eta Napolin. Hiru urteko erbestaldiaren ostean, Txilera itzuli zen, eta herritarren harrera beroa jaso zuen. Garai hartako liburu nagusia Odas elementales (1954-1959, Oda elementalak) dugu. Obra horretan Nerudaren laugarren etapa ikus dezakegu. Konpromiso soziala presente dago, baina era berri batean, itxaropenez eta baikor agertzen da poeta txiletarra, herriaren borrokan eta garaipenean uste osoa jarrita: "Komunistak gara, Rikardo. Zurekin/ irribarrez jarraitzen dugu eguneko lanean./ Luzea da borroka, baina irabazi egingo dugu/ Zin degizugu, kamarada". Etapa horretan eguneroko gauza txikiak, gauza material eta unibertsalak, bihurtzen ditu poesia gai. Azken lanetan elementu autobiografikoak garrantzi handiagoa hartzen du.\n1971n Literatura Nobel Saria eman zioten. 1973an Frantziako enbaxadore izateari uko egin behar izan zion, osasun arazoengatik. Urte berean, irailaren 11n, Augusto Pinocheten kolpe militarra izan zen. Nerudaren gaixotasuna larriagotu egin zen, eta astebete geroago hil egin zen. Haren etxea arpilatu egin zuten, eta liburuak erre. Baina poesiaren indarra ezin izan zuten ezabatu.


Zirtzilen lekua hartu dute Amikuzeko bolantek hurrengo negura arte — dantzan.eus\nHemen zaude: Hasiera › Komunitatea › Amaiur Aristi Arregi › Zirtzilen lekua hartu dute Amikuzeko bolantek hurrengo negura arte\nLibertimendua ospatu dute igandean Donapaleun; Amikuzeko zirtzilak, bolantak, bertsolariak eta musikariak irten dira kalera eta neguan zirtzilena izan den plaza, bolantek beragantu dute. Mattin Irigoien bultzatzaile eta antolatzaileak azaldu digu Amikuzeko inauteriek bi aldi dituztela, Santibate, otsailaren 3an ospatu zutena eta libertimendua, otsailaren 25ean ospatu dutena, "gauza bera da, festa beraren parte dira, salbu, bi aro erakusten dituzte. Berpiztu den erritual honek bi pertsonaia mota ditu, baditu bolant-dantzariak eta baditu zirtzilak".\nSantibatea, zirtzilen gaua da, neguko festa. Zirtzilak, eskean ibiltzen dira ostatuz ostatu. Zirtzilak basatiak dira, ilunak, bihurriak, askeak, kritikoak... ahotsa dute eta hori baliatzen dute munduaren interpretazioa egiteko. Bolantak, berriz, langileak, gazteak, dotoreak, ederrak... dira, baina horiek ez dute ahotsik. Libertimenduko egunean irteten dira zirtzilen lekuaren bila, "zirtzilek hartu nahi zuten plaza hori, bukaeran, bolantek beretzen dute beste negura arte".\nUdaberriaren, eguzki berriaren ordezkari dira bolantak. Eta halaxe izan da, bolant-dantzariak aurtengo lehenengotako eguzki printzekin batera, zeru urdin-urdinaren azpian, irten dira Donapaleuko kaleetara, "kabalkada inbasio bat bezala da, dantzariek hiria hartzen dute eta finkatzen dira plazan". Goizeko 10:30ak aldera ekin diote kabalkadari; oraindik hotz zen, baina ekiaren goxoa nabaritzen zen. Zapurrak, makilariak, banderariak, basandereak eta bolantak, zuzen eta dotore musikarien doinuei jarraitzen. Eta denen atzetik, zirtzilak, ikuslea zirikatuaz, korrika, builan, zalapartaka...\nDonapaleuko kaleetan zehar ibili dira, tarteka geldialdiak egin eta dantzariek zein zirtzilek beren abileziak erakusteko tartea izan dute. 11:00ak pasatxoan iritsi da kabalkada plazara. Plazara iristean zirkuluan kokatu dira dantzariak, plaza, errituala gertatzen den eremua mugatzen dute. Dantzariekin batera, publikoak ere biribila osatu du. Irigoienek dio herritarrak, denbora berean ikusle eta parte hartzaile direla, "irriarekin edo irri ezarekin, baina parte hartzen dute".\nEmanaldiko protagonista nagusiak zirtzilak dira, bederatzi gazte plazaren jaun eta jabe egin dira. Pertsona politiko gisa gazte izatetik plazarako saltoa egiten dute, gizartera jalgitzen dira. Zirtzilen ahotsetik munduaren, gizartearen interpretazioa egiten dute, beraien angelutik erakusten digute mundua, errealitate ofizialarekin bat egiten ez duen mundua, "zirtzilen angelua ez da horren zuzena, diziplinatua edota kamustua". Bost saiotan banatu dute emanaldia eta egun pil-pilean dauden hainbat gai landu dituzte, besteak beste, hegazti gripea, ETAren desarmea, Gobernuz Kanpoko Erakundeen lanak, gazteen aisialdi eredua, eraso sexistak, gizonen eta emakumeen rolak, Etxarriko gaztelua, udalaren eta epaitegien jarrerak...\nZirtzilen saio bakoitzaren ondoren, bertsolarien txanda heldu da, Irigoienek dio libertimenduan bertsolarien papera garrantzitsua dela oso, bertsolariak hirugarren populazioa edo dira, zirtzilen eta bolanten arteko sintesia, "bertsolariek elea dute bolantek ez bezala, zirtzilek ere badute elea baina kontrolaezina da. Bertsolariek kontrola dute hitzean, baina badute libertatea ere".\n2009an berreskuratu zuten Amikuzen libertimendua. Ez dakite seguru noiz galdu zen, ez dakite libertimendua bera ere inoiz egiten zen, baina bai antzeko gauzak, Santibate erako eskeak, toberak... Urte gutxi batzuk lehenago Garazin berreskuratu zuten eta hango forma eta funtsa oinarri hartuta ausartu ziren Amikuzen ere. Kitzikazank antzerki taldea, Burgaintzi dantza taldea eta Gabadiko Iruski dantza taldea elkartu eta ordutik urtero atera dute libertimendua. Aurten, guztira 60 pertsonak hartu dute parte. Irigoienek azaldu digu sakabanaturik eta frantses hizkuntzaz gainditurik dagoen komunitatea lotzeko tresna dela libertimendua, "funtsezko ideia hizkuntza plazaratzea da. Euskal kulturaren eta hizkuntzaren eszenifikatzea da. Mundu elebidun eta frantsesaren baitan, hitza hartu eta ahalduntze efektuan indarra ikusten diogu libertimenduari. Euskara ikasi dutenentzako, hizkuntza bizitzeko aukera eta espazioa sortzen da".\nAmikuzeko libertimendua, Donapaleu, 2018-02-25. Argazkia: Amaiur Aristi-Dantzan CC-BY-SA


Louisiana (Espainia Berria) - Wikipedia, entziklopedia askea.\nLouisiana (Espainia Berria)\n1762 – 1802\n1802ko urriaren 15a\nLouisiana (Frantzia Berria)\nLouisiana (gaztelaniaz: Luisiana) Espainia Berriaren erregeordetzaren barruko administrazio barrutia izan zen, 1762tik 1802ra. Mississippi ibaiaren arroa eta New Orleans ziren lurralde honen mugak. Espainiak lurraldea Frantziatik eskuratu zuen. Hauek 1682an Luis XIV.a Frantziakoaren omenez izendatu zuten La Louisiane gisa. Batzuetan Espainiar Louisiana ere deitzen da. Lurraldea beranduago Frantziari itzuli zion Espainiak, San Ildefonsoko hirugarren itunarekin, 1800ean eta Aranjuezeko itunarekin 1801ean. Karlos IV.a Espainiakoak 1802ko urriaren 15ean sinatu zuen itzulera agiria.\nHala ere Espainiak jarraitu zuen kudeatzen ahalik eta Frantzia bertara iritsi eta 1803an formalki kudeatu arte. Zeremonia bat egin zen 1803ko azaroaren 30ean New Orleanseko El Cabildon. Handik hiru astera Louisianaren erosketa eman zen eta AEBren esku geratu zen lurraldea.\nMultimedia: Spanish Louisiana\nOrriaren azken aldaketa: 24 azaroa 2019, 22:07.


Zamudioko Udala - Zamudioko Udalak dei berezia egin gura dau, danok erantzukizuna erakutsi daigun eta prebentzio-neurriak zorrotz-zorrotz bete daiguzan\nZamudioko Udalak dei berezia egin gura dau, danok erantzukizuna erakutsi daigun eta prebentzio-neurriak zorrotz-zorrotz bete daiguzan\nHoneetan egunetan konfinamendua arintzen hasi gara, apurka-apurka. Horregaitik, Zamudioko Udalak dei berezia egin gura dau, danok erantzukizuna erakutsi daigun eta prebentzio-neurriak zorrotz-zorrotz bete daiguzan, osasun arloko adituek egiten dabezan gomendioei jarraituta, koronabirusa zabaldu ez daiten.\nGogoratu, garraio publikoan derrigorrez eroan behar dirala maskarak aurpegian, baina hor ez ezik, leku itxietan be erabili behar dira maskarak; leku itxietan erabiltzearen aldeko gomendio biziak egiten dabilz, batez be jendearentzat zabalik dagozan lekuetan erabiltzeko; adibidez, bertoko merkataritzan eta zerbitzuak emoten dabezan lekuetan, ile-apaindegietan, esaterako.\nAdituek dinoskuenez, horreetan lekuetan maskarak erabiltzea oinarri-oinarrizko neurri bat da langileentzat zein bezeroentzat, koronabirusa zabaldu ez daiten eta barriro sortu ez daiten, ze, barriro sortu ezkero, konfinamendu-neurriak oraindik estuagoak izango litzatekez.\nHorregaitik, herritarroi dei berezia egiten deutsuegu, holango lekuetan maskarak erabili daizuezan, eta prebentziorako beste neurri batzuk be zorrotz-zorrotz bete daizuezan, metro biko segurtasun- tartea itxi eta eskuak sarri garbituta xaboi-uraz, edo, holan ezin bada, gel hidroalkoholikoaz.\nDanon artean koronabirusa menderatu eta aurrera egingo dogu!\nBandoa (PDF 167KB)


Kanpazar ARTk aise garaitu du Hernani (79-5) - Arrasate - Goiena.eus\nKanpazar ARTk aise garaitu du Hernani (79-5)\nImanol Beloki Unamuno 2017-02-11 19:18\nKanpazar Arrasate errugbi taldeak Hernani C-ren aurkako partidua 79-5 irabazi du. Partidura larri samar joan dira etxekoak, izan ere, hemezortzi jokalari soilik joan dira, baina aurkariak ere hamabostekin jokatu dute. Entsegu bat sartu dieten arren, aise irabazi dute partidua Isasiren mutilek.\nLehenengo zatia, 34-0 hasi dira irabazten zuri-moreak eta bukaeran, entsegu bat sartu dieten arren, 79-5 amaitu da partidua.\n"15-0 hasi gara lehen bost minutuetan irabazten, eta euren taldeko hainbatek min hartu dute, zoratzen joan da partidua,… baina guretzat ondo" azaldu du Igor Isasi entrenatzaileak. Hala, denboraldi bikaina egiten ari dira, izan ere, hamaika partidutatik, guztiak irabazi dituzte.\nBigarren faseko azkena, Arratikoren aurka\nBigarren faseko azken jardunaldia jokatuko dute datorren astean Arratikoren aurka, eta Igor Isasi entrenatzaileak adierazi du aurkari "gogorra" dela. Hala ere, helburua irabaztea dela azaldu du, igoera faserako dinamika berdinarekin jarraitzeko asmoa dutela gaineratuz.


Abenduaren 1ean, asteazkenero bezala, Muitteiko basora joan ginen 1. mailakoak. Egun berezia izan zen, ikasturte honetako azkena baitzen. Basoari oparitxo bat utziz eta eskerrak emanez bukatu genuen goiza. Datorren asteazkenetik aurrera Etxaisko basora joango gara.\nOSO ONDO PASATU DEU MUITTEIKO BASOAN. ESKERRIK ASKO BERTAN JOLASTEN UZTEAGATIK.


Amurrio eremu gorrian sartu da, baina neurriak saihestuko ditu oraingoz - Araba - Alea.eus\nAmurrio eremu gorrian sartu da, baina neurriak saihestuko ditu oraingoz\nErredakzioa 2021-04-13 13:50\nAmurri eremu gorrian, baina udalerrien hurengo ebazpena astelehenean argitaratuko da.\nIntzidentziak gora egiten jarraitzen du Araban, 426ko tasa metatuarekin. Gasteizen, berriz, puntu bat jaitsi da, 464ra. Amurrio eremu gorrian sartu da, 416ko intzidentziarekin, baina neurri murriztaileak saihestuko ditu datorren astera arte.\nAsteburua igarota, astea aurrera doa eta datuek ez dute hobera egin. Intzidentzia tasa metatuak igotzen jarraitzen du Araban: azken 24 orduetan 106 positibo atzeman dira, eta intzidentzia 426koa da une honetan, hots, hiru puntu igo da atzotik.\nGasteizen, intzidentzia tasa egonkortu eta astelehenean baino puntu bat baxuagoa da, 464koa. Horrekin batera, 78 positibo berri atzeman dira azken 24 orduetan.\nBestalde, 5.000 biztanle baino gutxiagoko bi udalerri arabar daude eremu gorrian, intzidentzia tasa metatu altua eta beste hainbat irizpide direla eta: Bastida (1.024) eta Legutio (1.364).\nGaurko aldaketa nagusiak 5.000 biztanletik gorako udalerrietan eman dira: Agurain (112) eremu horian mantentzen da, baina Amurrio (416) eremu gorrian sartu da, eta Laudio (326) eremu laranjan. Beraz, Aiaraldeko bi udalerri horietako osasun egoeraren bilakaeraren arabera, datorren astelehenean erabakiko da neurri murriztaile bereziak ezartzen ote diren.\nEremu gorriko bigarren asteari ekingo dio Arabak, eta Eusko Jaurlaritzak ezarritako neurri murriztaile berriak gutxienez astebete gehiago luzatuko dira. Araban, lurraldearen konfinamendu perimetrala; Gasteizen eta beste bi udalerrietan, konfinamenduaz gain, beste hainbat murrizketa ezarri dira, Osasun Sailak eremu gorritik ateratzen dituen arte:\nEAEko egoera orokorrari dagokionez, astelehen honetan 9.313 test diagnostiko egin ziren; horietatik 726 positiboak izan ziren (%7,8).\nUne honetan, oinarrizko birsorkuntza tasa 1,06koa da Araban, eta 1,17koa EAEn; hortaz, birusak hedatze-fasean jarraitzen du EAEn, kutsatzen den pertsona bakoitza beste pertsona bat baino gehiago kutsatzen ari delako. Eta Araban, joan den astean hazkundea moteldu zen arren, joera okertu da berriro.\n104 pertsona ospitaleratu dituzte Covid-19aren ondorioz.\n430 lagun daude Osakidetzako solairuetan.\n127 pertsona ZIUetan daude, Covid-19aren ondorioz larriki gaixorik.\nGuztira, 557 pertsona daude ingresatuta Osakidetzako ospitaletan Covid-19aren ondorioz.


Berreginen Museoak abian jarri du 2019-2020 ikasturterako marrazketa eta pintura ikastaroetan izena emateko epea\nAurten, berrikuntza gisa, matrikula online egiteko aukera eskainiko da, Museoaren webgunean\nMatrikula online nola egin azaltzen duten oharrak webgune honetan daude: www.bilbokoberreginenmuseoa.eus\nEskainiko diren 125 plaza horietatik 75 online egiteko utzi dira. Gainerako matrikulazioak beste urteetan bezala egin ahalko dira, museoan bertan\nPertsona bakoitzak matrikula bakarra egin ahalko du\nBilboko Berreginen Museoak aukera emango du, aurten berriro ere, marrazketa eta pintura ikasteko, 2019-2020 ikasturteko ikastaroetarako deialdi berri baten bitartez. Eskaintzen diren 175 plazetarako matrikula egiteko epea irailaren 17an jarriko da abian (goizeko 10:00etatik aurrera) eta irailaren 22an amaituko da (14:00etan).\nAurten, berrikuntza gisa, 125 plaza horietatik 75 online egin ahalko dira, Bilboko Berreginen Museoaren webgunean (www.bilbokoberreginenmuseoa.eus). Hainbat egun eta ordutegi daudenez Marrazki eta Pintura Ikastaroetarako eta lehentasun ordena finkatzeko, eskaeraren sarrera ordena errespetatuko da. Horretarako, eskaera bakoitzean eskatzaileak lehentasun zenbaki bat jarriko dio txanda bakoitzari, eta bost txandak hautatuko ditu.\nMatrikula presentzialei dagokienez, eskaerak Berreginen Museoan bete beharko dira, hau da, San Frantzisko kaleko 14. zenbakian (Bilbo), asteartetik ostiralera, 10:00etatik 13:30era eta 16:00etatik 19:00etara.\nIkasturtean naturaren marrazketa, urmargoa, olioa eta bernizak eta akrilikoak landuko dira; beste hainbat alderdi ere landuko dira, hala nola marrazketa teknikak eta materialak eta sorkuntza proiektuak. Horrez gainera, beste zentro batzuetara sartzeko prestakuntza ere egingo da, esaterako, unibertsitatera eta arte eskoletara.\nMarrazketa gustatzen zaion edonorentzat zein Arkitektura eta Arte Ederretako ikasleentzat dira egokiak ikastaroak, eta hiru hiruhilekotan banatuko dira:\nUrriaren 1etik abenduaren 20ra\nUrtarrilaren 7tik martxoaren 27ra\nMartxoaren 31tik ekainaren 26ra\nTxanda hauek eskainiko dira:\nMatrikularen prezioari dagokionez, 95 eurokoa izango da hiruhileko bat, 185 euro bi hiruhileko eta 280 euro hiru hiruhilekoko ikasturte osoa. Pentsiodunen, erretiratuen, aniztasun ugariko pertsonak, familia ugarien, langabeen eta ikasleen prezioak honako hauek dira: 65 euro, 130 euro eta 195 euro, hiruhileko bat, bi eta hiru, hurrenez hurren.\nZalantzarik izanez gero, telefonoz argituko dira 946790255 zenbakian eta Museoaren webgunean, eta webgune horretan bertan egongo da matrikula orria, taldeak eta matrikula online egiteko oharrak.


Zaindu Zaitez | Elkarrizketa: “Elikadura ona bada, kirolarien errendimenduak hobera egingo du nabarmen”\nElena Jorrín Giza Nutrizioan eta Dietetikan diplomatu zen Euskal Herriko Unibertsitatean, Elikagaien Zientzian eta Teknologian lizentziatu zen, nutrizioko coacha da, Kirol Nutrizioko graduondokoa egin zuen eta 11 urtetik gorako lan-esperientzia dauka.\nNola iritsi zinen kirol-nutriziora?\nGiza nutrizioaren adar espezializatua da. Oso-oso interesgarria da, eta oso gogoko dut. Kirolari profesionalak eta amateurrak orientatzea eta heztea dauka helburu. Egia esan, gizartean gero eta onartuago dago dieta orekatuak kirola eta osasuna bateratzen laguntzen duela. Gainera, kirolaren inguruko interes handia izan dut betidanik, eta ahal beste egiten dut.\nKontsultara joaten zaizkizun kirolarientzat garrantzitsua ote da aholkulariak berak kirola egitea?\nSarritan, kirolaria naizen galdetzen didate. Lan-jarduera eta kirol-jarduera bateratzen saiatzen naiz. Nire ustez, gorputzari eman ahal diodan sendabide onena dira kirola eta elikadura. Orain, emakumeentzako triatloiko herri-probarako ari naiz prestatzen.\nZertan datza kirol-nutrizionistaren lana?\nKirolariei ondo baino hobeto azaldu behar die zeinen garrantzitsua den zaintzea, helburuak lortu nahi izanez gero. Kirolak euren osasuna hobetuko du, baina, horrez gain, hobetzen eta markak lortzen ere lagunduko die. Kirol-nutrizionistak azaldu egingo die zeinen garrantzitsua den dieta egokia edukitzea, ohitura osasungarriak izatea eta elikagaiak behar bezala nahastea.\nBeharbada, jende askok uste du kirol-nutrizionistek kirol profesionalei baino ez dietela aholkularitza ematen.\nJendeak ez daki oso ondo zertan datzan gure lana. Kirol profesionalei nahiz amateurrei ematen diegu aholkularitza. Edozein kirolarik jarduera fisikoaren gastu kalorikoa hartu beharko du kontuan, dieta aldatu ahal izateko.\nOinarrizko zer nutrizio-gomendio emango zenizkieke kirola egiten dutenei?\nBatez ere, kirol-nutrizioaren inguruko elikadura-mitoak utzi beharko dituzte alde batera. Esate baterako, ezin da pentsatu kirolaren helburu bakarra argaltzea dela eta, horretarako, otordu nagusiak egin behar ez direla, pisu gehiago galdu ahal izateko. Kirolariek zenbait otordu egin behar dituzte egunean, eta, hasteko, gosari ona egin behar dute, goizean goizetik energia nahikoa edukitzeko.\nNolako eragina du nutrizioak kirolarien errendimenduan?\nNutrizioa oinarrizkoa da, lesioak ekiditen ditu eta emaitzak hobetzen ditu. Hain zuzen ere, txirrindularien “ahulaldiak” nutrizio desegokiaren adierazgarri ezin hobea dira. Halakoetan, gorputza gelditu egiten da, gasolinarik gabe geratzen da.\nZein dira kirolariek elikaduraren arloan egiten dituzten akats handienak?\nOro har, ez dute elikadura kirolaren arabera egokitzen. Nolako dieta egin behar dugun zehazteko orduan, oso kontuan hartu beharra dago gorputzak zenbat energia gastatzen duen kirola egitean. Oso ohikoa da jendeak kirola baraurik egitea edo gorputza nekatzen duten otordu desegokiak egitea. Era berean, ez da egokia kirola egin baino lehen gehiegi jatea eta, batez ere, jateko hori oso koipetsua edo azukretsua izatea. Izan ere, digestio-arazoak eta beherakoa edo gonbitoak sortu daitezke proba egin bitartean.\nZer jan behar da kirola egin baino lehen?\nOso garrantzitsua da kirola egin baino lehen zerbait jatea, proban bertan gorputzak behar besteko energia eduki dezan. Kirola eguneko zer unetan egiten dugun hartuko dugu kontuan, zer jango dugun erabakitzeko orduan. Dena dela, proteinak eta karbohidratoak jateko araua bete beharko dugu. Esate baterako, goizean kirol leuna egiten badugu, honako hauxe jango dugu gosaritan: esnea (landare-esneak gomendatzen ditut, errazago digeritzen direlako) edo jogurta, osoko ogia indioilarrarekin eta bitaminak zein mineralak eskaintzen dizkigun fruta apur bat. Hala ere, ariketa-motaren arabera egokitu beharko da elikadura. Gosaria ez da berbera izango ariketa leuna egiten dutenentzat eta eliteko kirolarientzat, gosari sendoagoa egin beharko dutelako.\nEta kirola egin bitartean?\nProbaren iraupena hartu beharko dugu kontuan. Probak bizpahiru ordu edo gehiago badirau (atletismoa, txirrindularitza…), oso egokia izango da zerbait jatea, gastatutakoa ordezkatzeko. Era berean, oso-oso garrantzitsua izango da ondo hidratatuta egotea.\nKirol-jarduera amaitutakoan, nola indarberrituko gara?\nKirola egiten amaitu bezain laster, kirola bizi-bizia izan bada, zerbait jan beharko da ordubete igaro baino lehen: hidratoak (esate baterako, orain, udan, azukre onak, ura, zuntza, antioxidatzaileak… eskaintzen dizkigun fruta), proteinak (indioilar apur bat, jogurta…) eta kalitateko koipea (fruitu lehorrak, adibidez).\nNutrizioarekin lotutako zer arazo dira kezkagarrienak kirolarientzat, entrenatzaileentzat…?\nIndarrik gabe, energiarik gabe geratzea. Dieta orekatua bada, errendimendua eta erresistentzia areagotu egingo direla azaltzen diet. Hona hemen nire filosofia: egoeraren arabera pertsonalizatzen den dieta orekatua. Pertsonaren, kirolaren, iraupenaren, etxean edo kanpoan jateko ohituraren… arabera egokitu beharko da, beraz. Dieta ahalik eta modu erosoenean eramatea izango da helburua.\nEgokia da nutrizio-gehigarriak hartzea? Nutrizioaren arloan, zer kiroletan garatu behar dira zainketa gehiago?\nGuztietan, inolako salbuespenik gabe. Oso kontuan hartu beharko dugu zenbat dirauten, eta, kirol biziagoak badira, dieta berezi eta zorrotzagoa ezarri beharko da. Izan ere, nutrizionistak egin beharreko jarraipena ere handiagoa izango da. Horrez gain, lehen esan dudan bezala, oso-oso garrantzitsua izango da dieta bera kirolariaren eta kirolaren arabera egokitzea. Gomendio egokirik gabe dendetan erosi beharrean, espezialistek zehaztutako gehigarriak hartu beharko dira. Gimnasioko kiroletan, esaterako, gai horri buruzko mito asko daude, eta gehigarri lar hartzen dituzte.\nModan ote dago?\nNutrizio-gehigarriak oso modan daude. Batzuetan, masa muskularra, bolumena lortzea baino ez da kirolarien helburua. Horretarako, oso dieta desegokia egiten dute, proteina gehiegi jan eta nutrizio-gehigarriak hartzen dituztelako inolako ikuskapenik gabe. Nahiz eta euren giharrak oso ondo eratuta egongo diren, giltzurrunaren eta beste organo batzuen kalterako izango da. Ez dute ikusten nolako lotunea dagoen kirolaren eta osasunaren artean, eta ez diote inolako garrantzirik ematen nutrizioari.\nBadago gehigarri naturalik?\nNutrizio-gehigarri naturalak daude, eta gero eta sarriagotan erabiltzen dira. Eliteko kirolariek, esaterako, omega 3ko pilulak hartzen dituzte (hanturen kontrakoak eta energia-gastu handia konpentsatzekoak), bitamina-konplexuak…\nHidratatzeko orduan, zer da egokiena ura edo edari isotonikoak edatea?\nAriketa fisikoa egitean, funtsezkoa izango da hidratatzea. Izan ere, lesio asko likidorik ez edateagatik gertatzen dira. Edari isotonikoak onak dira kirolarientzat, gatz eta azukre ugari dituztelako. Oso onuragarriak dira organismorako, gorputz ariketan zehar gastatutakoa berreskuratzeko orduan. Udan, bero handia egiten duenean, kontu handiz ibili beharko gara atari zabalean kirola eginez gero, oso-oso funtsezkoa izango delako hidratatzea.\nZenbateko maiztasunaz hidratatu behar gara?\nAriketaren arabera egin beharko dugu, baina egunotan bero handia egiten duenez, hobe da 20-30 minutuan behin edatea.\nUme edo nerabe kirolarien elikadura indartu behar da?\nNire ustez, ume guztien dieta ugaria izan behar da, kirola egiten duten ala ez kontuan hartu gabe. Barazkiak eta frutak jan beharko dituzte (bien artean, bost arrazio eguneko). Izan ere, horixe bera da akats handienetakoa. Frutek eta barazkiek antioxidatzaileak, bitaminak, mineralak eta zuntza dituzte. Egunean bost aldiz jan beharko dira (goiz erdian eta askaritan, esaterako -frutak eta jogurtak jateko aitzakia ezin hobea-). Horrela, umeak ez dira luzaroan jan gabe egongo. Azken batean, dieta orekatua izan behar da, arrazioak ez dira larregizkoak izan behar eta gustuko dituzten elikagaiak baino osagai gehiago eduki beharko dituzte. Nutrizioaren arloan hezi beharko ditugu, eta oso une egokia da txikiak direnean.\nGarrantzitsua ote da jarduera fisikoa eta dieta osasungarria egitea, pisu orekatuari eusteko?\nKirolaren helburu bakarra ez da pisua galtzea, osasun fisiko nahiz mentala hobetzea eta ongizatea lortzea baizik. Edonola ere, gustuko kirola aukeratu beharko dugu beti. Gainera, zentzu handiz egin beharko da kirola. Apurka-apurka hasi beharko gara eta ez bat-batean uda iristen delako.\nGaur egun, larregizko pisua epidemia dela esan daiteke…\nXXI. mendeko epidemia da, eta eragin handia dauka gazteen artean. Umeen loditasun-indizea handi-handia da, eta, neurri batean, helduen loditasun-indize handiaren ondorioa da. Faktore eragingarrien artean, aurrejoera genetikoa eta, batez ere, etxeko ohiturak nabarmendu behar dira. Zoritxarrez, ez dugu behar beste kirol egiten, eta janari azkarrak dieta mediterraneoa baztertu du.\nNolako zeresana dute ikastetxeek umeen dietan?\nEskolako jantokietako menuak orekatu bezain ugariak dira, cateringeko enpresetan nahiz ikastetxeko sukaldeetan prestatutakoak, alegia. Beraz, ahalegin handiagoa egin beharko da etxean, dieta osasungarri horiek osatzeko eta indartzeko. Etxean, gosari osoa eman beharko diegu, goiz erdian beste zerbait jan beharko dute (ogitartekoa, hestebetea, fruta) eta askaria zein afaria egin beharko dituzte. Kirolaren arloan hezi eta nutrizio-hezkuntza eman beharko diegu, familiaren adibidea kontuan hartuta.\nZenbateko maiztasunaz egin beharko genuke kirola?\nEgunero-egunero, ariketa fisikoa egin beharko da, batzuetan kirola egiteko denbora gutxi dugun arren. Ezin hobea izango litzateke astean lautan kirola egitea. Horrez gain, zenbait ohitura ere aldatu ahal izango ditugu, ariketa fisiko handiagoa egin ahal izateko: lekuetara oinez joatea, igogailua erabili beharrean eskaileretatik igotzea…


Kideak – FSEPS\nBirmingham Hiriko Unibertsitatea (UK)\nGoi-mailako hezkuntza-erakundea da, non 22.000 ikasle dituzten graduondoko eta graduondoko ikasketetan, Masterrean eta doktorego mailako ikerketan. Unibertsitateak 270 milioi £ ematen dizkio eskualdeko ekonomiari erakunde ezberdinekin elkarlanean arituz: industria, merkataritza eta tokiko, Erresuma Batuko eta EB-eko industri, merkataritza eta erakunde publikoekin lankidetzan arituz.\nMorag MacDonald irakaslea buru izanik, Gizarte Ikerketa eta Ebaluazio Gunea (SREU), gure gizarteko ahulenei buruzko politika eta praktika aztertzen dituten proiektuetan espezializatuta dago. Gai ezberdinetako proiektu sorta zabala zuzendu dute: deierazko heziera eta formakuntza;, osasun mentala; familia desintegrazio, substantzien kontsumoen gehiegikeriak eta justizia kriminaleko sistemaren inguruko proiektuak zuzendu dituzte. Gure bezeroen artean, Ginebrako Gurutze Gorriaren Nazioarteko (ICRC), UNODC, Europako Kontseilua, Giza Eskubideen Erakundeak eta Europar Batasuna daude.\ndie Berater / Kontsultoreak (AT)\n“Die Berater” Unternehmensberatungs GmbH” helduentzako deierazko heziera eta giza baliabideen garapenean oinarritzen da. Martin Röhsner-ek sortua 1998an, die Berater®-k 350 pertsona baino gehiagok lan egiten dute Austria osoan zehar, 40 kokaleku baino gehiagotan, Eslovakian, Eslovenian eta Bulgariako zentro gehigarriekin\nGure zerbitzuak partikularrei, nazioko eta nazioarteko enpresei eta erakundeei zuzentzen zaizkie sektore guztietan, edozein tamainatan, bai eta sektore publikoan ere. Beraterren jarduera nagusiak honako hauek dira: Helduen hezkuntza, birkokapena eta EU Proiektuak eta proiektuen aholkularitza.\n1995az geroztik, LAMOROk tokiko zein udalerriko kide eta beren elkarteei laguntza eman die beren halmen eta zerbitzuen kalitatea eta kalitatea hobetzeko.\nGure eginkizuna garapen sozioekonomiko mailak areagotzea da garapenerako estrategiak ezarriz.\nCentrul pentru Promovarea Invatarii Permanenteko misioa, Errumaniako gure komunitateetan etengabeko ikaskuntza sustatzea da.\nGure helburua hezkuntza eta prestakuntza profesionala garatzea eta ezartzea da, beharrak eta ebidentziak oinarri hartuta. Hezkuntza eta gizarte arloan kokatzen den gobernuz kanpoko erakunde eta irabazi asmorik gabeko erakunde bat gara.\nNafarroako Unibertsitate Publikoa (NUP)\n1987an sortu zuen NUP Nafarroako Parlamentuak. Unibertsitate publikoa da, bi campus ditu, bat Iruñean eta bestea Tuteran, eta tamainaz txikia da, Espainiako unibertsitateen testuinguruan. Jarduera akademikoa ingeniaritza, zientziak, osasun-zientziak, gizarte zientziak eta zientzia juridikoak jakintza-arloetan gauzatzen du, eta, bestalde, alderdi politekniko handia dauka.\nEspainiako unibertsitateen goiko taldean dago, bai irakaskuntzan eta ikerketan, baita transferentzian ere; izan ere, Espainiako beste hamasei unibertsitate publikorekin batera, produktibitate globalik handiena daukatenen lehen kuartilean dago\nStaffordshire-ko emakumeentzako Laguntzarako Erakundea (UK)\nStaffordshire Emakumeentzako Laguntza, sariak jason dituen erakunde espezializatua da; etxeko indarkeria edo bestelako genero indarkeria pairatu duten, pairatzen ari diren edota egoera horietatik aldegiten ari diren emakume eta haurrei laguntza ematen dien erakundea. Erregistratutako ongintzazko erakunde gisa, 40 urte baino gehiago daramatza Staffordshire-n. Zerbitzu komunitarioak eta terapeutikoak eskaintzen ditu, 24 orduko laguntza linea, abegi-etxea eta komunitatearen dibulgazioko zerbitzu ugari ere eskaintzen ditu.\nStaffordshire Emakumeentzako Laguntzarako Erakundeak bere helburuen artean ditu baita, genero indarkeriaren inguruan prestakuntza ematea, sentsibilizazioa sustatzea eta Genero Indarkeriaren inguruko ikerketetan parte hartzea. Gure sustraiak komunitatean oinarrituta daude, eta emakumeen eta seme-alaben ikuspegi eta esperientziak azalarazten ahalegintzen gara.\nDroga prebentziorako Varnako Erakundeen Elkartea (BG)\nDroga prebentziorako Varnako Erakundeen Elkartea – Elkarrekin gehiago izan gaitezke” (AVODP). AVODP-k baliabide eta laguntza ematen die erakundeei eta tokiko komunitateei, eskolan eta komunitatean ingurune seguru eta osasuntsua sustatzeko. Gure helburua da gure gazte guztien osasuna eta ongizatea hobetzea, gutxiengo taldeena barne.\nGazteen artean droga prebentzioan eta kalteak murriztean espezializatuak gaude. Zerbitzuak koordinatzen ditugu osasun eta hezkuntza arlotan eta aholkularitza egiten dugu arrisku hauetakoren bat dutenentzat: osasun mental arazoak; sexu-transmisiozko gaixotasunak; etxeko indarkeria; lege urratzaileak; edota menpekotasunak dituztenak.


salbuespen egoera (1972-2004) "Subjektibitateak ez du bere burua soilik askatzen, aukeren osotasun bat askatzen du, zeruhertz berria marrazten du".\nArtearen abantailarik handiena bere subjektibotasuna izan daiteke... edo ez...\nArtea, gizakiaren izaeraren baitan egon arren beti izan da salbuespen bat gizarteko beste arloekin alderatuta. Artista gizartetik kanpo bizi zen eroa edo gizartean bertan kokatzen zen luma koloredun loroa izan da. Garai batean artea produzitzeko modu eszentrikotzat hartu zirenak ordea, gaur egun formula hegemoniko bihurtu dira. XXI. Mendearen hasierako kapitalismo kognitiboa jakintza trukatzeko eredu desberdinez elikatzen da, eta eredu horietako asko sumatu izan dira azken 30 urteotako esperientzia estetikoetan.\nParadoxikoki egungo komunikabide sare eta baliabide mugagabeek ez dute jakintza trukatzeko aukerarik eskaintzen. Komunikazio hartu-emanak bilgune eta jardunaldi periferikoetan soilik topa ditzakegu. Bizi dugun salbuespen egoeraren aurrean formatu eta diskurtso aniztasunaren aldeko aldarrikapena dira gisa honetako jardunaldiak.\nGutxi gora behera hau da Salbuespen Egoera izenpean antolatu diren jardunaldien abiapuntua. Eta abiapuntu honek beste edozein abiapuntu gisa balio dezake. Kasu honetan, abiatzeko aitzakia besterik ez delako. Mugimenduan jartzeko. Abiapuntua bai baina helmuga zehatzik ez dagoelako. Joaquin Jorda eta Antonio Negri elkartu eta eurekin Salbuespen egoera. Praktika estetikoak eta lan era berriak (1972-2004) izena daraman jardunaldiaz gozatzeko aukera izango bait da Artelekun.\nJoaqu�n Jord�. Bartzelonako Eskola izeneko mugimenduaren sortzaileetako bat da. Lehenbiziko film luzearen ostean, (Dante no es �nicamente severo) Jord�k Europa iskanbilatsu batera jo zuen. 90eko hamarkadan itzuli zen zinera, Un cosc al bosc (1996) eta Monos como Becky (1999) lanez; lan hau dokumentalaren eta salaketako zinearen artean koka genezake. Monos como Becky lan ederrean, Jord�, lobotomiaren aita Egas Moniz neurologo portugaldarraren biografiatik abiatu zen, zorotasunaren esperientziara hurreratzeko. K.O.'s dokumentala eginez Bartzelonako Raval auzoan sartu zen, inguruko biztanleak atsekabeturik laga zituen azkeneko pederastia kasua ikertzeko. Zinegile katalan honek bere begirada eskaintzen dio egungo Europako eremu politiko-geografiko konplexuenetako bati.\nAntonio Negri, filosofo eta teorialari politikoa. Zientzia Politikoko irakaslea izan zen Parisen eta Paduan. Frantzian erbesteraturik bizi izan zen hamalau urtez. 1979. urteko apirilaren 7an, langile autonomisten mugimenduko beste 5.000 pertsonei gertatu zitzaien moduan, Estatuaren aurkako borroka armatu insurrekzioa akusazioa jaso zuen. Oraindik zigorra betetzen ari da Italian, hirugarren graduan, bere aktibismo politikoagatik. Egun, mugimendu antiglobalizatzaileak erreferentzi gisa hartzen ditu Negri-ren lanak eta haren hausnarketak mugimendua dinamizatzen dute. Autore oparoa, bere obren artean ditu Domeinua eta sabotajea, 1979; Langile-masatik langile sozialera, 1980; eta Anomalia basatia, 1981, Inperioa 2000.\nNumax, 1979 / Mujeres (y hombres en transici�n), 2004\nEgilea: Joaqu�n Jord�\n19:00 Antonio Negri eta Joaqu�n Jord�\n10:30-13:30 Antonio Negri eta Joaqu�n Jord�\n19:00 Joaqu�n Jord�\nizena ematen dutenentzako tailerra:\n10:30-13:30 Joaqu�n Jord�


Zabalik da IV. Zinetika jaialdiaren deialdia\nZabalik da IV. Zinetika jaialdiaren izen-ematea\nBy Erredakzioa|2019-05-15T15:53:29+02:0015 martxoa, 2019|\nLaugarren edizioa izango denerako deialdi irekia egin du Zinetikak, dantza eta ikus-entzunezkoa uztartzen dituen jaialdiak. Udazkenean ospatuko dute, Iruñean, Donostian eta Bilbon, baina maiatzaren 30era arte luzatuko da soilik inskripzio epea.\nDantzaren eta ikus-entzunezko arteen, gorputzaren eta kameraren arteko erlazio askotarikoak esploratzeko topaketa bat da ZINETIKA, arte esperientzia berriak bilatzearen helburutik sortutakoa. Hala, ikuspuntu zinematografikotik aurkezten du mugimendua, eta horrek eskaintzen dituen aukera desberdinetan jartzen du fokua.\n2016ko udazkenean ospatu zuten lehen edizioa, Iruñean. Donostia batu zitzaion ondoren, 2017an, eta Bizkaiko hiriburua egitasmora batzea izan zen hirugarren edizioaren berrikuntza nagusia. Hala, kultur senidetza sinatu dute hiru lurraldeek, eta indartu egin dituzte arlo horretako harremanak.\nAzaroa inguruan egingo dute ekitaldia, eta jaialdia ospatuko den hiru hiriburuetan proiektatuko dira aukeratutako filmak. Edozein nazionalitateko egileak galdegin dituzte deialdira, 2016-2019an ekoitziriko obra bat edo gehiagorekin. Dantza edo, oro har, mugimendurako ikus-entzunezko sormen lanak behar dute izan, gehienezko 15 minutuko iraupena dutenak. Halaber, antolatzaileek gogorarazi dute kanpo utziko dituztela dantza ikuskizun bat era soilean erregistratzen duten dokumentuak. Interesatuek, maiatzaren 31ra arte izango dute aukera haien proposamenak bidaltzeko.\nIkusi parte hartze oinarriak eta izen-emate inprimakia, hemen.


Space Invaders, 30 urte gurekin Sustatu.eus - Teknologia albisteak\n2008-10-31 : 09:10\nOrduan, armairu baten tamainako altzari batzuk behar ziren honetara jokatzeko. Gaur egunean, Flash aplikazio arrunt batean funtzionatzen duen simulatzaile bat edonon itsatsi daiteke, Internetera konektatutako edozein nabigatzailerekin ikusi, adibidez blog euskaldun honetan.\nOrdenagailuen memorian kontsumitzen den indarra ere alderatu daiteke, gaurko simulatzaileek zein erraz egiten duten, eta orduan nola zebiltzan arcade haiek. Hori ikusteko balio du datu honek: Jokoaren mekanika gogoratzen duzue, gero eta inbaditzaile gutxiago geratu, orduan eta azkarrago zebilela. Kontua da hori ez zela joko-estrategia biribiltzeko truke azkar bat, baizik eta prozesatze denboraren ondorioa. Inbaditzaile askok aldi berean mugitu behar zutenean, makinak guztien mugimendua koordinatzeko denbora gehiago behar zuen. Haiek gutxitu ahala, azkarrago zebilen, berez!\nBideojoko modernoen genealogia joko harekin hasi zen, eta beste joera batzuk ere bai, hala nola invaders bihurri eta pixelatuak paretetan jartzeko ohitura hala nola Bilbon, Donostian, edo Indian Ganges sakratuaren ondoan.\nBilboko kale-invader bat Karramarroren argazkian.\nNoski, Space Invaders baino lehenago ere izan ziren aurrekariak.\nHorietarik lehena, komertzialki banatu ez zen arren, urtemuga batekin gogoratu daiteke orain, ze 1958.ean sortu zen (duela 50 urte): Tennis For Two jokoa.\nTenis joko haren eta Space Invadersen garaiaren artean, 1972an garatu zen Atari etxearen Pong jokoa dugu. Pong-en simulazioa badago gaur Interneten, noski.